qundao/data-zh-poetry huggingface dataset:
十偈辞 其五 赞普满塔十首
作者：释圆鉴
朝代：唐
体裁：词

崔嵬霄汉出金轮。雁阵冲来到此分。势耸三层百里见，名通十绝八方闻。窗间客至风难立，影里僧居日易曛。经历岁深徽故暗，再修今遇圣明君。
十偈辞 其八 赞普满塔十首
作者：释圆鉴
朝代：唐
体裁：词

修后经今几岁华。恶风狂雨莫能遮。勾栏总落朱胶色，枓栱全消软亘花。近日转加添破碎，是人无不起伤嗟。讲开敢望庄严就，全仗梁园百万家。
十偈辞 其六 赞普满塔十首
作者：释圆鉴
朝代：唐
体裁：词

见说初修罗汉僧。夷门行化显威神。连淮接海求梁栋，似电如雷运斧斤。碑上细微镌盛事，佛前端正塑全身。当时宝塔新修日，此会终无见者人。
十偈辞 其十 赞普满塔十首
作者：释圆鉴
朝代：唐
体裁：词

十首词章赞不周。其如端正更难俦。高低自有神灵护，昼夜争无圣众游。样好已知通国惜，功多须是大家修。微僧敢劝门徒听，直待庄严就即休。
十偈辞 其四 赞普满塔十首
作者：释圆鉴
朝代：唐
体裁：词

何人逢此不开颜。几度遨游意自闲。里面睹如千圣窟，外边看似八珍山。云程渐喜将身上，月柱仍疑展手攀。每度下来回首望，如从天上到人间。
十二时颂·其一
作者：释宝志
朝代：唐
体裁：古风

平旦寅，狂机内有道人身。穷苦已经无量劫，不信常擎如意珍。若捉物，入迷津，但有纤豪即是尘。不住旧时无相貌，外求知识也非真。
十四科头·菩提烦恼不二
作者：释宝志
朝代：唐
体裁：古风

众生不解修道，便欲断除烦恼。烦恼本来空寂，将道更欲觅道。一念之心即是，何须别处寻讨。大道晓在目前，迷倒愚人不了。佛性天真自然，亦无因缘修造。不识三毒虚假，妄执浮沈生老。昔时迷日为晚，今日始觉非早。
十四科头·解缚不二
作者：释宝志
朝代：唐
体裁：古风

律师持律自缚，自缚亦能缚他。外作威仪恬静，心内恰似洪波。不驾生死船筏，如何度得爱河？不解真宗正理，邪见言辞繁多。有二比丘犯律，便却往问优波。优波依律说罪，转增比丘网罗。方丈室中居士，维摩便即来呵。优波默然无对，净名说法无过。而彼戒性如空，不在内外娑婆。劝除生灭不肯，忽悟还同释迦。
大乘赞十首·其四
作者：释宝志
朝代：唐
体裁：六言诗

报你众生直道，非有即是非无。非有非无不二，何须对有论虚？有无妄心立号，一破一个不居。两名由尔情作，无情即本真如。若欲存情觅佛，将网山上罗鱼。徒费功夫无益，几许枉用功夫。不解即心即佛，真似骑驴觅驴。一切不憎不爱，遮个烦恼须除。除之则须除身，除身无佛无因。无佛无因可得，自然无法无人。
预言·其二
作者：释宝志
朝代：唐
体裁：古风

秃人今日已定，不须卜于长安。天坐住汝男津，百官大会千斤肫。
悉昙颂 其一 佛说楞伽经禅门悉谈章八首
作者：释寰中
朝代：唐
体裁：词

颇逻堕。颇逻堕。第一舍缘清净坐。万事不起真无我。直进菩提离因果。心心寂灭无殃祸。念念无念当印可。可底利摩。鲁留卢楼颇罗堕。诸佛弟子莫懒惰。自劝课。爱河苦海须渡过。忆食不餐常被饿。木头不钻不出火。那逻逻。端坐。娑诃耶。莫卧。
悉昙颂 其一 俗流悉昙章八首
作者：释寰中
朝代：唐
体裁：词

现练现。现练现。第一俗流无利见。饮酒食肉相呼唤。谗言谄为相斗乱。怀挟无明不肯断。鲁流卢楼现练现。贪爱愚痴无岸畔。眷属婚姻相继绊。三界牢狱作留难。俗流颠倒共嗟叹。延连现贤扇。努力各相劝。
悉昙颂 其七 佛说楞伽经禅门悉谈章八首
作者：释寰中
朝代：唐
体裁：词

普路喻。普路喻。第七圆明大慧悟。四门百八离名数。生灭妙有悬通度。三界大师实难遇。生死涅盘不留住。爱河逆上不合渡。即心非心魔自去。去底利去。鲁留卢楼普路喻。诸佛弟子常觉悟。一念净心无染污。一切魔军自然去。闾闾屡。专注。娑诃耶。大悟。
悉昙颂 其七 俗流悉昙章八首
作者：释寰中
朝代：唐
体裁：词

何逻移。何逻移。第七俗流多所疑。恒被身中六贼欺。不求解脱不思议。鲁流卢楼何逻移。贪求财物养妻儿。勤苦艰辛亦不辞。入门妻儿云索衣。出户王官怪责迟。那何逻移。此苦真难提。
悉昙颂 其三 佛说楞伽经禅门悉谈章八首
作者：释寰中
朝代：唐
体裁：词

复浪养。复浪养。第三看心须屏当。扫却垢秽除灾障。即色即空会无想。妄想分别是心量。体上识体实无谤。谤底利谤。鲁留卢楼复浪养。诸佛弟子莫毁谤。一切皆有罪业障。他家闻声不相放。三寸舌根作没向。道长说短恼心王。心王不了说短长。求生业道受苦殃。羊良良。屏当。娑诃耶。净扫堂中须供养。
悉昙颂 其三 俗流悉昙章八首
作者：释寰中
朝代：唐
体裁：词

胡鲁喻。胡鲁喻。第三俗流世界住。恋着妻儿及男女。世世生生相嫁娶。鲁流卢楼胡鲁喻。窃见俗流怜男女。幽闺内阁深藏举。竞觅荣华选婚主。相见甜言及美语。有人借问佯不许。喻卢胡鲁喻。被他催死去。
悉昙颂 其二 佛说楞伽经禅门悉谈章八首
作者：释寰中
朝代：唐
体裁：词

只领盛。只领盛。第二住心常看净。亦见亦闻无视听。生灭两亡犹未证。从师授语方显定。见佛法身无二性。性顶领径。鲁留卢楼只领盛。诸佛弟子莫嗔佞。三毒忽起无佛性。痴狂心乱恼贤圣。眼贪色尘耳缚听。背却天堂向恶境。盈令令。修定。娑诃耶。归正。
悉昙颂 其二 俗流悉昙章八首
作者：释寰中
朝代：唐
体裁：词

向浪晃。向浪晃。第二俗流无意况。心中邪佞起欺诳。三毒四倒争势旺。鲁流卢楼向浪晃。西方净土不肯向。欲食魔军相闭障。出离牢狱依无相。不生不灭速回向。佯良浪黄赏。各各修无上。
悉昙颂 其五 佛说楞伽经禅门悉谈章八首
作者：释寰中
朝代：唐
体裁：词

晓燎曜。晓燎曜。第五实相门中照。一切名字妄呼召。如已等息貌非貌。非因非果无嗔笑。性上看性妙中妙。妙底里要。鲁留卢楼晓燎曜。诸佛弟子莫嗔笑。忧悲嗔笑是障道。于此道门无嗔笑。澄心须看内外照。眼中有翳须磨曜。铜镜不磨不中照。遥燎料。作好。娑诃耶。莫恼。
悉昙颂 其五 俗流悉昙章八首
作者：释寰中
朝代：唐
体裁：词

何乐镬。何乐镬。第五俗流广贪托。不知众生三界恶。男女妻子交头乐。积宝陵天不肯博。鲁流卢楼何乐镬。春秋冬夏营农作。锄田斸地努筋膊。遍体血汗焦头莫。一朝命断深埋却。阎老前头任裁度。无善因缘可推托。受罪从头只须作。缘牵不用诸绳索。药略镬铄。此言真不错。
悉昙颂 其八 佛说楞伽经禅门悉谈章八首
作者：释寰中
朝代：唐
体裁：词

嗄略药。嗄略药。第八禅门绝斟酌。不高不下无楼阁。不出不入无城郭。是想显声即初学。生心动念勿令着。久坐用功作非作。无乐可乐是常乐。慧灯一照三千郭。定水常清八万泺。十方诸佛同开觉。觉底利博。鲁留卢楼嗄略药。诸佛弟子自在作。莫制约。四维上下不可度。住寂涅盘同门廓。甚安乐。无着。娑诃耶。等觉。
悉昙颂 其八 俗流悉昙章八首
作者：释寰中
朝代：唐
体裁：词

何逻空。何逻空。第八俗流佛性同。三乘演妙会真宗。鲁流卢楼何逻空。无为法性妙开通。愚迷众生隔壁聋。容龙洪舂。普劝同燃智灯。
悉昙颂 其六 佛说楞伽经禅门悉谈章八首
作者：释寰中
朝代：唐
体裁：词

按懒畔。按懒畔。第六心离禅门观。不来不去无岸畔。觉上着觉除定乱。佛与众生同体段。本原清净磨垢散。散底利叹。鲁留卢楼按懒畔。诸佛弟子莫慢看。道上大有罗刹唤。愚人来去常系绊。染着色尘心撩乱。行住坐卧无体段。在于众中慢叫唤。得他劝谏即橛难。那逻逻。荼灌。娑诃耶。钝汉。
悉昙颂 其六 俗流悉昙章八首
作者：释寰中
朝代：唐
体裁：词

何逻真。何逻真。第六俗流处六尘。不超无上清净门。恶业牵来地狱存。鲁流卢楼何逻真。俗流者□佛果身。其中修习无苦勤。常业三途地狱因。那罗逻真。随意知心者莫嗔。
悉昙颂 其四 佛说楞伽经禅门悉谈章八首
作者：释寰中
朝代：唐
体裁：词

拂栗质。拂栗质。第四八识合六七。看心心本是禅室。法身身法智非一。五眼六通光慧日。言下便悟实无密。密底利密。鲁留卢楼拂栗质。诸佛弟子莫放逸。无始已来居暗室。生死流转不得出。只为愚迷障慧日。逸栗密。栗密。娑诃耶。真实。
悉昙颂 其四 俗流悉昙章八首
作者：释寰中
朝代：唐
体裁：词

何逻何。何逻何。第四俗流愚者多。不自省觉谈说他。夫妻斗争相骂呵。鲁流卢楼何逻何。张眉努目喧破锣。牵翁及母怕你么。皆不出离三界坡。将为此苦胜蜜多。那罗逻何。舍此恶法须舍□。
讚观音势至二菩萨（题拟）
作者：释岸
朝代：唐

观音助远接，势至辅遥迎。
宝瓶冠上显，化佛顶前明。
俱游十方剎，持华候九生。
愿以慈悲手，提奖共西行。
（《宋高僧传》卷十八《唐岸禅师传》，宋王日休《龙舒增广净土文集》卷五作「惟岸」）。
赞观音势至二菩萨
作者：释岸
朝代：唐

观音助远接，势至辅遥迎。宝瓶冠上显，化佛顶前明。俱游十方刹，持华候九生。愿以慈悲手，提奖共西行。
鹤林寺
作者：释常钦
朝代：唐
体裁：七言律诗

閒身政尔厌纷华，邂逅还陪小坐茶。千古意存深院竹，一枝春到背岩花。昔人曾奉天台钵，老我犹乘海上槎。欲问向来宾主话，可堪尘满旧袈裟。
定慧相资歌
作者：释延寿
朝代：唐
体裁：古风

祖教宗中有二门，十度万行称为尊。初名止观助新学，后成定慧菩提根。唯一法，似双分。法性寂然体真止，寂而常照妙观存。定为父，慧为母，能孕千圣之门户。增长根力养圣胎，念念出生成佛祖。定为将，慧为相，能弼心王成无上。永作群生證道门，即是古佛菩提样。定如月，光烁外道邪星灭。能挑智炬转分明，滋润道芽除爱结。慧如日，照破无明之暗室。能令邪见愚夫禅，尽成般若波罗蜜。少时默，刹那静，渐渐增修成正定。诸圣较量功不多，终见灵台之妙性。瞥闻法，才历耳，能熏识藏觉种起。一念回光正智开，须臾成佛法如是。禅定力，不思义，变凡为圣刹那时。无边生死根由断，积劫尘劳巢穴堕。湛心水，净意珠，光吞万象烁千途。抉开己眼无瑕翳，三界元无一法拘。觉观贼，应时剋，攀援病，倏然净。荡念垢兮洗惑尘，显法身兮坚慧命。如断山，若停海，天翻地覆终无改。莹似琉璃含宝月，倏然无寄而无待。般若慧，莫能量，自然随处现心光。万行门中为导首，一切时中称法王。竭苦海，碎邪山，妄云捲尽片时间。贫女室中金顿现，壮士额上珠潜还。斩痴网，截欲流，大雄威猛更无俦。能令铁床铜柱冷，顿使魔怨业果休。和诤讼，成孝义，普现群生诸佛智。边邪恶慧尽朝宗，蝼蚁鲲鹏齐受记。偏修定，纯阴烂物刳正命。若将正慧照禅那，自然万法明如镜。偏修慧，纯阳枯物成迂滞。须凭妙定助观门，如月分明除雾翳。劝等学，莫偏修，从来一体无二头。似禽两翼飞空界，如车二轮乘白牛。即向凡途登觉岸，便于业海泛慈舟。或事定，制之一处无不竟。或理定，唯当直下观心性。或事观，明诸法相生筹算。或理观，顿了无一无那畔。定即慧，非一非二非心计。慧即定，不同不别绝观听。或双运，即寂而照通真训。或俱泯，非定非慧超常准。一尘入定众尘起，般若门中成法尔。童子身中三昧时，老人身分谈真轨。能观一境万境同，近尘远刹无不通。真如路上论生死，无明海里演圆宗。眼根能作鼻佛事，色尘入定香尘起。心境常同见自差，谁言不信波元水。非寂非照绝言思，而寂而照功无比。权实双行阐正途，体用更资含妙旨。劝诸子，勿虚弃，光阴如箭如流水。散乱全因缺定门，愚盲祇为亏真智。真实言，须入耳，千经万论同标记。定慧全功不暂忘，一念顿归真觉地。定须习，慧须闻，勿使灵台一点昏。合抱之树生毫末，积渐之功成宝尊。猕猴学定生天界，女子才思入道门。自利利他因果备，若除定慧莫能论。
宝琴
作者：释彪
朝代：唐

吾有一宝琴，价重双南金。
刻作龙凤象，弹为山水音。
星从徽裏发，风来弦上吟。
钟期不可遇，谁辨曲中心。
宝琴
作者：释彪
朝代：唐

吾有一宝琴，价重双南金。刻作龙凤象，弹为山水音。星从徽里发，风来弦上吟。钟期不可遇，谁辨曲中心。
百岁篇 其一 一生身十首
作者：释悟真
朝代：唐
体裁：词

幼龄割爱愿投真。未报慈颜乳哺恩。子欲养而亲不待，孝亏终始一生身。
百岁篇 其七 一生身十首
作者：释悟真
朝代：唐
体裁：词

迷情颠倒气贪嗔。还曾自赞毁他人。口过闲谈轻小罪，如今追悔一生身。
百岁篇 其三 一生身十首
作者：释悟真
朝代：唐
体裁：词

盛年耽读骋风云。披检车书要略文。学缀五言题四句，务存篇叶一生身。
百岁篇 其九 一生身十首
作者：释悟真
朝代：唐
体裁：词

圆明正觉学无尘。罪根福性人齐均。森罗动植皆非相，无过返照一生身。
百岁篇 其二 一生身十首
作者：释悟真
朝代：唐
体裁：词

从师陶染向空门。惟忻温故乐知新。冰谨专行入正路，犹恐辜负一生身。
百岁篇 其五 一生身十首
作者：释悟真
朝代：唐
体裁：词

男儿特达建功勋。万里崎岖远赴秦。对策圣明天子喜，承恩至立一生身。
百岁篇 其八 一生身十首
作者：释悟真
朝代：唐
体裁：词

绍继传灯转法轮。三车引喻炫迷津。智海常流功德水，些须浮泛一生身。
百岁篇 其六 一生身十首
作者：释悟真
朝代：唐
体裁：词

情埃往往显名闻。奢心数数往来亲。衣着绮罗贪锦绣，矜装瑰器一生身。
百岁篇 其四 一生身十首
作者：释悟真
朝代：唐
体裁：词

丰衣足食苦辞贫。得千望万费心神。徒劳蓄积为他有，孤嗟役计一生身。
十恩德 报慈母十恩德十首 其一 第一怀躬守护恩
作者：释愿清
朝代：唐
体裁：词

说着气不舒。慈亲身重力全无。起坐待人扶。如恙病。喘息粗。红颜渐觉焦枯。报恩十月莫相辜。佛且劝门徒。
归去来 其七 第七洗濯不净恩
作者：释愿清
朝代：唐
体裁：词

除母更教谁。三冬十月洗孩儿。十指被风吹。慈乌鸟。绕林啼。衔食报母来归。枝头更教百般飞。不孝也应师。
归去来 其三 第三生子忘忧恩
作者：释愿清
朝代：唐
体裁：词

说着鼻头酸。阿娘腹肚似刀剜。寸寸断肠肝。闻音乐。无心观。任他罗绮千般。乞求母子面相看。只愿早平安。
归去来 其九 第九远行忆念恩
作者：释愿清
朝代：唐
体裁：词

此事实难宣。既为父母宿因缘。肠肚悉钩牵。防秋去。往征边。阿娘魂魄于先。儿身未出到门前。母意过山关。
归去来 其二 第二临产受苦恩
作者：释愿清
朝代：唐
体裁：词

今日说向君。苦哉母腹似刀分。楚痛不忍闻。如屠割。血成盆。性命只恐难存。劝君问取释迦尊。慈母报无门。
归去来 其五 第五乳饱养育恩
作者：释愿清
朝代：唐
体裁：词

抬举近三年。血成白乳与儿餐。犹恐更饥寒。闻啼哭。坐不安。肠肚万计难翻。任他笙歌百千般。偷眼岂须看。
归去来 其八 第八造作恶业恩
作者：释愿清
朝代：唐
体裁：词

为男女作姻。杀个猪羊屈闲人。酒肉会诸亲。信果报。下精神。阿娘不为己身。由他造业自难陈。为男为女受沉沦。
归去来 其六 第六回干就湿恩
作者：释愿清
朝代：唐
体裁：词

干处与儿眠。不嫌污秽及腥膻。慈母卧湿毡。专心缚。怕磨研。不离孩儿体边。记之慈母苦忧怜。恩德过于天。
归去来 其十 第十冤憎会悯恩
作者：释愿清
朝代：唐
体裁：词

流泪百千行。爱别离苦继心肠。忆念是寻常。十恩德。说一场。人闻争不悲伤。善男善女审思量。莫教辜负阿耶娘。
归去来 其四 第四咽苦吐甘恩
作者：释愿清
朝代：唐
体裁：词

今日各须知。可怜慈母自家饥。贪喂一孩儿。为男女。母饥羸。纵食酒肉不肥。大须孝顺寄将归。甘旨莫教亏。
遗画工诗
作者：释明解
朝代：唐
体裁：五言律诗

握手不能别，抚膺聊自伤。痛矣时阴短，悲哉泉路长。松林惊野吹，荒隧落寒霜。言离何以赠，留心内典章。
九转诗 其七 九首
作者：释智严
朝代：唐
体裁：词

后生时。恣痴爱。终日留情声色内。三科法境没坚牢。五荫形躯终破坏。
九转诗 其七 八首
作者：释智严
朝代：唐
体裁：词

嘱亲情。托姑舅。房卧资财暗中袖。更若夫妻气不和。乞求得病谁相救。
九转诗 其七 十三首
作者：释智严
朝代：唐
体裁：词

拜别时。日将晚。欲去佯寻诈悲恋。父边螫咬觅零银。母处含啼乞钗钏。
九转诗 其七 十二首
作者：释智严
朝代：唐
体裁：词

况此身。如聚沫。终是无常归坏灭。暂时光腻与肥充。两日不安瘦如刮。
九转诗 其七 十二首
作者：释智严
朝代：唐
体裁：词

弥陀国。兜率院。要去何人为障难。十斋八戒有功劳。六道三途无系绊。
九转诗 其七 十二首
作者：释智严
朝代：唐
体裁：词

清信男。清信女。听我今朝相劝语。曩生曾早结缘来。此时方得相逢遇。
九转诗 其七 十二首
作者：释智严
朝代：唐
体裁：词

莫任运。要思忖。也须自觅些些稳。如今一向为生涯。前程将甚为支准。
九转诗 其七 十首
作者：释智严
朝代：唐
体裁：词

实愁人。作甚好。只有回心归圣道。慈悲喜舍离悭贪。忍辱柔和除倨傲。
九转诗 其七 十首
作者：释智严
朝代：唐
体裁：词

悲孤孀。没依倚。发鬓茸茸雪相似。霜天寒夜自嗟吁。骨冷衣单多怨怼。
九转诗 其七 十首
作者：释智严
朝代：唐
体裁：词

抛掷多。损君寿。现世令人福不厚。或时种作遇风霜。纵得成苗多稗莠。
九转诗 其三 九首
作者：释智严
朝代：唐
体裁：词

纵发心。无忍耐。拣点师僧论过罪。虽逢善境暂回心。忽遇违缘还却退。
九转诗 其三 八首
作者：释智严
朝代：唐
体裁：词

或刀尺。或秤斗。增减那容夸眼手。只知劳役有为身。不曾戒约无厌口。
九转诗 其三 十三首
作者：释智严
朝代：唐
体裁：词

劝诸人。莫放慢。火宅驱忙无际限。别人吃物自家饥。功德直须自家办。
九转诗 其三 十二首
作者：释智严
朝代：唐
体裁：词

只知生。不知老。忧活忧家常苦恼。不信头中白发生。凭君自把青铜照。
九转诗 其三 十二首
作者：释智严
朝代：唐
体裁：词

或平安。或追荐。肃肃高僧离竹院。起草簇成鸾凤台。霜笺镂作莲花碗。
九转诗 其三 十二首
作者：释智严
朝代：唐
体裁：词

或浑炮。或细切。尽逞无明恣餐啜。教他忍苦受刀砧。犹嫌不美情无悦。
九转诗 其三 十二首
作者：释智严
朝代：唐
体裁：词

醉昏昏。迷兀兀。将为长年保安吉。忽然福尽欲乖张。寒暑交侵成卧疾。
九转诗 其三 十首
作者：释智严
朝代：唐
体裁：词

使府君。食香糗。须念樵农住山薮。旱涝忍苦自耕耘。美饭不曾沾一口。
九转诗 其三 十首
作者：释智严
朝代：唐
体裁：词

利虽多。害不少。说着门徒须痛恼。能令绿鬓作苍筤。巧使红颜成墓草。
九转诗 其三 十首
作者：释智严
朝代：唐
体裁：词

夜既阑。天似水。斗转河回人尽睡。有时却坐草堂中。悲见人间无限事。
九转诗 其三 十首
作者：释智严
朝代：唐
体裁：词

设深机。窥小利。恨不剜挑人脑髓。饱餐腥血饮杯觞。恣长无明生意气。
九转诗 其九 九首
作者：释智严
朝代：唐
体裁：词

弥陀佛。功力大。能为劳生除障盖。猛抛家务且勤求。看看被送荒郊外。
九转诗 其九 十三首
作者：释智严
朝代：唐
体裁：词

杀猪羊。修品馔。聚集亲情作光显。为他男女受波咤。争似随时谋嫁遣。
九转诗 其九 十二首
作者：释智严
朝代：唐
体裁：词

今日言。是衷恳。万计头头相接引。就中孤露要安存。切是临危莫相损。
九转诗 其九 十二首
作者：释智严
朝代：唐
体裁：词

行无伤。言有据。凡事酌量须得所。姿妆粉黛莫奢华。衣服绫罗须俭素。
九转诗 其九 十二首
作者：释智严
朝代：唐
体裁：词

难后人。须庆喜。百分之中无一二。幸于乱世遇弥陀。又喜残年逢舍利。
九转诗 其九 十二首
作者：释智严
朝代：唐
体裁：词

饥火侵。难制遏。道俗僧尼无拣别。若非尖刃陌心穿。即是长枪胸上剟。
九转诗 其九 十首
作者：释智严
朝代：唐
体裁：词

年既秋。渐蒲柳。起坐呻吟力衰朽。闻经业重睡昏昏。买肉脚轻行走走。
九转诗 其九 十首
作者：释智严
朝代：唐
体裁：词

或富豪。或贫匮。各自前生缘果异。或藏草舍避惊忧。或卧红楼整沉醉。
九转诗 其九 十首
作者：释智严
朝代：唐
体裁：词

死魔来。相貌异。男女妻儿皆怖畏。七魄俄成北斗云。一身遽掩东流水。
九转诗 其九 十首
作者：释智严
朝代：唐
体裁：词

见善人。相仿效。利益之门须爱乐。贪财嗜色险巇人。也莫嫌他莫嘲笑。
九转诗 其二 八首
作者：释智严
朝代：唐
体裁：词

或城隍。或村薮。矻矻波波各营构。下床开眼是欺谩。举意用心皆过咎。
九转诗 其二 六首
作者：释智严
朝代：唐
体裁：词

夜复晓。晓复夜。昼夕递迁何日罢。镜中霜发逐时添。颊上桃花随日谢。
九转诗 其二 十三首
作者：释智严
朝代：唐
体裁：词

役心神。失茶饭。溪壑之心何日满。逢人只道没功夫。何处更曾修福善。
九转诗 其二 十二首
作者：释智严
朝代：唐
体裁：词

或公私。或营讨。不拣高低皆扰扰。一生多是聚眉愁。百年少见开颜笑。
九转诗 其二 十二首
作者：释智严
朝代：唐
体裁：词

或猪羊。或鱼鳖。尽向此时遭剸割。鳍鳞剉落口犹开。肝肚携来气全热。
九转诗 其二 十二首
作者：释智严
朝代：唐
体裁：词

纯陀供。香积饭。法会斋筵陈供献。州州梵刹扣金钟。处处道场排玉馔。
九转诗 其二 十二首
作者：释智严
朝代：唐
体裁：词

还往来。露妻室。半夜烹炮餐未毕。台盘脚下酒滂沱。经像面前多碎骨。
九转诗 其二 十首
作者：释智严
朝代：唐
体裁：词

动行人。飞宿鸟。初烁峰峦渐溪沼。生成万物力能深。开坼千花功不小。
九转诗 其二 十首
作者：释智严
朝代：唐
体裁：词

死又生。生又死。出没憧憧何日已。或前或后即差殊。一例无常归大地。
九转诗 其二 十首
作者：释智严
朝代：唐
体裁：词

罢治生。休运构。凡是工人悉停手。随时饭了略跧头。晓鼓才明又依旧。
九转诗 其二 十首
作者：释智严
朝代：唐
体裁：词

贫穷人。若布施。实是教他力难置。若是生涯幸且充。不解用心修善事。
九转诗 其五 九首
作者：释智严
朝代：唐
体裁：词

劝莫忙。教且待。方便意图为窒碍。何如少健自支分。莫教直到年衰迈。
九转诗 其五 八首
作者：释智严
朝代：唐
体裁：词

命亲邻。屈朋友。抚掌高歌饮醲酎。为言恩爱永团圆。将谓荣华不衰朽。
九转诗 其五 六首
作者：释智严
朝代：唐
体裁：词

火宅忙。须割舍。自古无常谁免者。暂寄浮生白日中。终归永卧黄泉下。
九转诗 其五 十三首
作者：释智严
朝代：唐
体裁：词

女若多。费绫绢。好物不可教觑见。红罗帐上间银泥。绯绣床帏蹙金雁。
九转诗 其五 十二首
作者：释智严
朝代：唐
体裁：词

利存亡。益家眷。凡是有求皆满愿。不唯禳却万般灾。兼乃蠲除千户难。
九转诗 其五 十二首
作者：释智严
朝代：唐
体裁：词

舍华堂。埋土窟。一善不修身已卒。有亲男女为追斋。七分之中唯得一。
九转诗 其五 十二首
作者：释智严
朝代：唐
体裁：词

葬荒郊。安宅兆。古柏寒松荫荒草。津梁险路一无凭。合眼沉沦三恶道。
九转诗 其五 十二首
作者：释智严
朝代：唐
体裁：词

阎魔王。亲断决。一一招当敢抵揭。不论铢两总还他。如此相雠几时歇。
九转诗 其五 十首
作者：释智严
朝代：唐
体裁：词

上三皇。下四皓。潘岳美容彭祖老。八元八俊葬丘陵。三杰三良掩荒草。
九转诗 其五 十首
作者：释智严
朝代：唐
体裁：词

恣荒唐。逞奢侈。一日光阴半朝醉。思量能得几多时。眼前便见成枯悴。
九转诗 其五 十首
作者：释智严
朝代：唐
体裁：词

悲病人。久尪悴。四体沉沉难起止。床头一盏寂寥灯。枕畔两行酸楚泪。
九转诗 其五 十首
作者：释智严
朝代：唐
体裁：词

遇清平。永福佑。要者运来皆得就。不能知分感天恩。厌贱粮储轻粟豆。
九转诗 其八 九首
作者：释智严
朝代：唐
体裁：词

不聪明。少知解。啖食众生结冤害。涅盘正路此时迷。生死病源何日瘥。
九转诗 其八 八首
作者：释智严
朝代：唐
体裁：词

兄弟亡。男女幼。财物是他为主首。每逢斋七尚推忙。更肯追修添福佑。
九转诗 其八 十三首
作者：释智严
朝代：唐
体裁：词

得即欣。阻即怨。欢喜冤家相恼乱。去后搜寻房卧中。点检生涯无一半。
九转诗 其八 十二首
作者：释智严
朝代：唐
体裁：词

中和年。闰三月。饥饿人民递相杀。或是父子相窥图。到此恩亲皆断绝。
九转诗 其八 十二首
作者：释智严
朝代：唐
体裁：词

佛法中。须用意。得此人身岂容易。若落边方下贱中。佛法师僧永难值。
九转诗 其八 十二首
作者：释智严
朝代：唐
体裁：词

戒身心。少嗔妒。遮莫身为家长主。百般谗佞耳边来。冤恨且为含容取。
九转诗 其八 十二首
作者：释智严
朝代：唐
体裁：词

要慈悲。莫悭吝。小小违情但含忍。听法闻经勉力为。持斋念佛加精进。
九转诗 其八 十首
作者：释智严
朝代：唐
体裁：词

嫌善人。亲恶友。习狎熏莸行乖丑。交关多使七成钱。籴粜无非两般斗。
九转诗 其八 十首
作者：释智严
朝代：唐
体裁：词

少诛求。莫奸巧。业报总由心所造。但断贪嗔及痴慢。便合如来无漏教。
九转诗 其八 十首
作者：释智严
朝代：唐
体裁：词

悲行人。抛幼累。恨别愁明啼不寐。少妻灯下坐支颐。老母堂前愁啮指。
九转诗 其八 十首
作者：释智严
朝代：唐
体裁：词

长冤家。招祸祟。转转前程不如意。门庭寥落管弦休。车马稀疏往还弃。
九转诗 其六 九首
作者：释智严
朝代：唐
体裁：词

眼目昏。耳沉聩。渐觉心神转蒙昧。寝寐长逢过往人。神魂已入幽冥界。
九转诗 其六 八首
作者：释智严
朝代：唐
体裁：词

妻子情。终不久。只是生存诈亲厚。未容三日病缠绵。隈地憎嫌百般有。
九转诗 其六 六首
作者：释智严
朝代：唐
体裁：词

更拟讲。日将西。计想门徒总待归。念佛一时归舍去。明日依时莫教迟。
九转诗 其六 十三首
作者：释智严
朝代：唐
体裁：词

凤凰钗。鹦鹉盏。枕盝妆函金花钿。搬将送与别人家。任你耶娘卖家产。
九转诗 其六 十二首
作者：释智严
朝代：唐
体裁：词

大丈夫。自支料。不用教人再三道。七十岁人犹自稀。何须更作千年调。
九转诗 其六 十二首
作者：释智严
朝代：唐
体裁：词

宾头卢。大罗汉。应供此时天下遍。如斯施设益群生。总是如来巧方便。
九转诗 其六 十二首
作者：释智严
朝代：唐
体裁：词

纵为人。神气劣。短命多灾形困惙。争如蔬素遣饥肠。免被冤家随后撮。
九转诗 其六 十二首
作者：释智严
朝代：唐
体裁：词

若姑姨。或弟侄。一分之中也兼失。争如少健自家修。闲来更念弥陀佛。
九转诗 其六 十首
作者：释智严
朝代：唐
体裁：词

养鸡鹅。喂猪狗。雀鼠穿窬圌囤漏。撮来抛向粪堆头。日蒸雨烂成蛆臭。
九转诗 其六 十首
作者：释智严
朝代：唐
体裁：词

悲孕妇。日将至。停烛焚香告天地。性命惟忧顷刻间。浑家大小专看侍。
九转诗 其六 十首
作者：释智严
朝代：唐
体裁：词

或腰疼。或冷痹。只道偶然乖摄理。寻求处士访灵丹。嘱托往还回药饵。
九转诗 其六 十首
作者：释智严
朝代：唐
体裁：词

斗文才。逞词藻。三箧五车何足讨。尽推松柏有坚贞。也被消磨见枯槁。
九转诗 其十 十三首
作者：释智严
朝代：唐
体裁：词

死到来。不相管。父母与他当苦难。思量眷属暂同居。毕竟终身成大患。
九转诗 其十 十二首
作者：释智严
朝代：唐
体裁：词

学持斋。究经义。亲近大乘生慧智。夜夜长燃照佛灯。朝朝勤换淹花水。
九转诗 其十 十二首
作者：释智严
朝代：唐
体裁：词

或子孙。或儿妇。衣食恩怜须遍布。丈夫慈善性恬和。儿女娇痴轻诫谕。
九转诗 其十 十二首
作者：释智严
朝代：唐
体裁：词

热油浇。沸汤泼。号诉求他谁睬聒。贪饕之意若豺狼。毒恶之心似罗刹。
九转诗 其十 十二首
作者：释智严
朝代：唐
体裁：词

自知非。须识分。步步无常渐相近。自家身事自家修。别人谁肯相哀悯。
九转诗 其十 十首
作者：释智严
朝代：唐
体裁：词

或佳期。或失意。聚散悲欢事难纪。思量一夜百千家。几户忧愁几家喜。
九转诗 其十 十首
作者：释智严
朝代：唐
体裁：词

漫搥胸。徒下泪。前路茫茫没依倚。争如预自作津梁。免向三途永沉坠。
九转诗 其十 十首
作者：释智严
朝代：唐
体裁：词

自恬和。舍喧闹。息意忘缘真要妙。依前不改旧时心。万劫轮回何日了。
九转诗 其十 十首
作者：释智严
朝代：唐
体裁：词

齿渐疏。皮渐皱。行动原来一依旧。不须目下骋偻罗。波咤总在无常后。
九转诗 其十一 十三首
作者：释智严
朝代：唐
体裁：词

释迦尊。巧方便。说出莲花经八卷。火宅门外设三车。欲使门徒登彼岸。
九转诗 其十一 十二首
作者：释智严
朝代：唐
体裁：词

念观音。持势至。一串数珠安袖里。目前灾难不能侵。临终又如眠相睡。
九转诗 其十一 十二首
作者：释智严
朝代：唐
体裁：词

抱忠贞。行孝顺。无利之谈休话论。但将好事让他人。早晚偻罗胜百钝。
九转诗 其十一 十二首
作者：释智严
朝代：唐
体裁：词

蕴贤和。作规矩。小大安存如子母。欲无口业免人嫌。儿大钥匙分付与。
九转诗 其十三 十三首
作者：释智严
朝代：唐
体裁：词

着绮罗。挂绫绢。殓入棺中虚坏烂。分毫善事不曾修。实即令人哀悯见。
九转诗 其十二 十三首
作者：释智严
朝代：唐
体裁：词

强闻经。勤发愿。煞鬼任君钱巨万。直饶宅舍遍寰中。身谢得木头三四片。
九转诗 其十二 十二首
作者：释智严
朝代：唐
体裁：词

利益言。须切记。功果教君不虚弃。若非净土礼弥陀。定向天宫睹慈氏。
九转诗 其十二 十二首
作者：释智严
朝代：唐
体裁：词

罪谁无。要猛决。一忏直教如沃雪。求生净土礼弥陀。九品花中常快活。
九转诗 其十二 十二首
作者：释智严
朝代：唐
体裁：词

自修行。辨前路。吃着残年能几许。更饶富似石崇家。谁免身为坟下土。
九转诗 其十二 十二首
作者：释智严
朝代：唐
体裁：词

见师僧。要参问。莫慢身心须戒慎。信喻之人若到来。为君雪出轮回本。
九转诗 其四 九首
作者：释智严
朝代：唐
体裁：词

少蹉跎。老追悔。纵强闻经筋力败。将钱布施男女嗔。用物设斋妻子怪。
九转诗 其四 八首
作者：释智严
朝代：唐
体裁：词

吃腥膻。饮醲酒。业障痴心难化诱。也知寺里讲筵开。却趁寻春玩花柳。
九转诗 其四 六首
作者：释智严
朝代：唐
体裁：词

善要修。罪须怕。不是虚言相诳謼。阎王未肯受分疏。煞鬼岂能容谄诈。
九转诗 其四 十三首
作者：释智严
朝代：唐
体裁：词

莫多罗。觅闲散。广置妻房多系绊。虚忙恰似采花蜂。自缚何殊蚕作茧。
九转诗 其四 十二首
作者：释智严
朝代：唐
体裁：词

备果花。悬盖伞。玉像金容光焕烂。神祇之类沐珍羞。鸦鸟已来皆饱满。
九转诗 其四 十二首
作者：释智严
朝代：唐
体裁：词

死王来。去仓卒。前路茫茫黑如漆。业绳牵入铁城中。万柜千箱阿谁物。
九转诗 其四 十二首
作者：释智严
朝代：唐
体裁：词

火宅忙。何日了。朽树临崖看即倒。只忧闲事不忧身。蹉跎不觉无常到。
九转诗 其四 十二首
作者：释智严
朝代：唐
体裁：词

痛一般。命无别。争不教他抱冤结。业镜无情下待君。此时巧口难分雪。
九转诗 其四 十首
作者：释智严
朝代：唐
体裁：词

孕者生。寿者夭。壮者衰残小者老。古来美丽与英雄。谁免无常暗侵耗。
九转诗 其四 十首
作者：释智严
朝代：唐
体裁：词

少谦和。没仁义。兄弟何曾如手臂。亲生父母似闲人。未省晨昏略看侍。
九转诗 其四 十首
作者：释智严
朝代：唐
体裁：词

悲囚徒。牢狱里。夜静领来力拷捶。杖鞭绳缚苦难任。皮肉酸疼连骨髓。
十二时 普劝四众依教修行 人定亥 其一 九首
作者：释智严
朝代：唐
体裁：词

人定亥。人定亥。尽日驱驰夜方在。聚头灯下饮杯觞。促膝盘中啜纤鲙。
十二时 普劝四众依教修行 人定亥 其二 九首
作者：释智严
朝代：唐
体裁：词

或公私。或买卖。陶染结交多聚会。终年迷醉长无明。肯信佛门堪倚赖。
十二时 普劝四众依教修行 夜半子 其一 十首
作者：释智严
朝代：唐
体裁：词

夜半子。夜半子。时刻循环有终始。始终终始始还终。有世界来只如此。
十二时 普劝四众依教修行 平旦寅 其一 十二首
作者：释智严
朝代：唐
体裁：词

平旦寅。天渐晓。钟鼓满城惊宿鸟。万户千门悉喧喧。九陌六街人浩浩。
十二时 普劝四众依教修行 总结 其一 六首
作者：释智严
朝代：唐
体裁：词

昼属人。夜属鬼。睡是人间之小死。身即冥冥枕上眠。魂魄悠悠何处去。
十二时 普劝四众依教修行 总结 其三 六首
作者：释智严
朝代：唐
体裁：词

足轩车。多宅舍。兰室屏帏纯绣画。一朝禄尽死王来。生事落然难顾藉。
十二时 普劝四众依教修行 日入酉 其一 十首
作者：释智严
朝代：唐
体裁：词

日入酉。日入酉。落照残霞不长久。林间宿鸟乱分飞。路上归人争步走。
十二时 普劝四众依教修行 日入酉 其四 十首
作者：释智严
朝代：唐
体裁：词

体单寒。面尘垢。火焙烟熏形黑瘦。你辈城隍聚落居。人间苦事须知有。
十二时 普劝四众依教修行 日出卯 其一 十首
作者：释智严
朝代：唐
体裁：词

日出卯。人浩浩。丹焰金烟生浩渺。才将曙色衬三山。渐朏微明光八表。
十二时 普劝四众依教修行 日昳未 其一 十首
作者：释智严
朝代：唐
体裁：词

日昳未。日昳未。幻世浮生如梦寐。红颜潜去没人知。白发暗来何处避。
十二时 普劝四众依教修行 日昳未 其七 十首
作者：释智严
朝代：唐
体裁：词

年命衰。灾祸至。积善缠绵难起止。蹉跎不遇善亲情。劝杀猪羊祭神鬼。
十二时 普劝四众依教修行 晡时申 其一 十三首
作者：释智严
朝代：唐
体裁：词

晡时申。日将晏。残景难留如急箭。不论贫富与公私。尽为生涯走疲倦。
十二时 普劝四众依教修行 隅中巳 其一 十二首
作者：释智严
朝代：唐
体裁：词

隅中巳。时最善。胜事皆从此时办。一是如来持钵时。二当天众经行散。
十二时 普劝四众依教修行 食时辰 其一 十二首
作者：释智严
朝代：唐
体裁：词

食时辰。若时节。善女善男听我说。不论店肆与人家。多是烹炮啖腥血。
十二时 普劝四众依教修行 食时辰 其十一 十二首
作者：释智严
朝代：唐
体裁：词

我此言。虽碜粝。只要人闻心改彻。自兹直到佛涅盘。洗涤身心交净洁。
十二时 普劝四众依教修行 鸡鸣丑 其一 八首
作者：释智严
朝代：唐
体裁：词

鸡鸣丑。鸡鸣丑。曙色才能分户牖。富者高眠醉梦中。贫人已向尘埃走。
十二时 普劝四众依教修行 黄昏戌 其一 十二首
作者：释智严
朝代：唐
体裁：词

黄昏戌。有可说。鼓罢长街人不出。莫言遇夜得身闲。算钱彻曙犹啾唧。
出家乐 其一 调名本意二首
作者：释法照
朝代：唐
体裁：词

出家乐。出家乐。无始起。离诸着。今生值善割亲缘。顿舍尘情断众恶。发身心。依圣学。除于结使下金刀。落发披衣餐宝药。怀法喜。加踊跃。谁其长夜睡重昏。此日轻身忻大觉。
出家乐 其二 调名本意二首
作者：释法照
朝代：唐
体裁：词

出家安。出家安。一切事。不相干。年登二十逢和尚。敬受尸逻遇净坛。修定慧。证非难。悟若琉璃明内外。妙喻莲华恣总看。称释子。法门宽。出入往来无碍道。解脱逍遥证涅盘。
归去来 其一 宝门开六首
作者：释法照
朝代：唐
体裁：词

归去来。宝门开。正见弥陀升宝座。菩萨散花称善哉。称善哉。
归去来 其一 归西方赞十首
作者：释法照
朝代：唐
体裁：词

归去来。谁能恶道受轮回。且共念彼弥陀佛。往生极乐坐花台。
归去来 其七 归西方赞十首
作者：释法照
朝代：唐
体裁：词

归去来。昼夜唯闻唱苦哉。努力回心归净土。牟尼殿上礼如来。
归去来 其三 宝门开六首
作者：释法照
朝代：唐
体裁：词

共命鸟。对鸳鸯。鹦鹉频伽说妙法。恒叹众生住苦方。住苦方。
归去来 其三 归西方赞十首
作者：释法照
朝代：唐
体裁：词

归去来。谁能此处受其灾。总劝同缘诸众等。努力相将归去来。且共往生安乐界。持花普献彼如来。
归去来 其九 归西方赞十首
作者：释法照
朝代：唐
体裁：词

归去来。三途地狱实堪怜。千生万死无休息。多劫常为猛焰燃。声声为念弥陀号。一时闻者坐金莲。
归去来 其二 宝门开六首
作者：释法照
朝代：唐
体裁：词

宝林看。百花香。水鸟树林念五会。哀婉慈声赞法王。赞法王。
归去来 其二 归西方赞十首
作者：释法照
朝代：唐
体裁：词

归去来。娑婆世境苦难裁。急手专心念彼佛。弥陀净土法门开。
归去来 其五 宝门开六首
作者：释法照
朝代：唐
体裁：词

归去来。见弥陀。今在西方现说法。拔脱众生出爱河。出爱河。
归去来 其五 归西方赞十首
作者：释法照
朝代：唐
体裁：词

归去来。娑婆苦处哭哀哀。急须专念弥陀佛。长辞五浊见如来。
归去来 其八 归西方赞十首
作者：释法照
朝代：唐
体裁：词

归去来。娑婆秽境不堪停。急手须归安乐国。见佛闻法悟无生。
归去来 其六 宝门开六首
作者：释法照
朝代：唐
体裁：词

归去来。上金台。势至观音来引路。百法明门应自开。应自开。
归去来 其六 归西方赞十首
作者：释法照
朝代：唐
体裁：词

归去来。弥陀净刹法门开。但有虚心能念佛。临终决定坐花台。
归去来 其十 归西方赞十首
作者：释法照
朝代：唐
体裁：词

归去来。刀山剑树实难当。饮酒食肉贪财色。长劫将身入镬汤。不如西方快乐处。永超生死离无常。
归去来 其四 宝门开六首
作者：释法照
朝代：唐
体裁：词

归去来。离娑婆。常在如来听妙法。指授西方是释迦。是释迦。
归去来 其四 归西方赞十首
作者：释法照
朝代：唐
体裁：词

归去来。生老病死苦相催。昼夜须勤念彼佛。极乐逍遥坐宝台。
北原别业
作者：释泚
朝代：唐
体裁：五言律诗

野外车骑绝，古村桑柘阴。流莺出谷静，春草闭门深。学稼农为业，忘情道作心。因知上皇日，凿井在灵林。
游元象泊
作者：释泚
朝代：唐

空水潮色净，澹然湖上心。
舳舻轻且进，汀洲如可寻。
秋风洄泝险，落日波涛深。
寂寞武陵去，中流方至今。
游元象泊
作者：释泚
朝代：唐
体裁：五言律诗

空水潮色净，澹然湖上心。舳舻轻且进，汀洲如可寻。秋风洄溯险，落日波涛深。寂寞武陵去，中流方至今。
题石门
作者：释玄宗
朝代：唐

双扉启（《咸淳临安志》作「起」）岩石，尘客过应稀。
千古掩不得，从教云夜归。
（见清释广宾《西天目祖山志》卷五）（按：此诗最早见收于南宋潜说友《咸淳临安志》卷二十六，谓「世传唐玄宗有诗」云云。
明皇平行迹未及东南，诗显非其所作。
）。
题石门
作者：释玄宗
朝代：唐

双扉起岩石，尘客过应稀。千古掩不得，从教云夜归。
题石门洞
作者：释玄宗
朝代：唐

密竹流泉不居热，洞门深沉风雨歇。洗出清风快活天，醉弄江南谢家月。
题石门洞
作者：释玄宗
朝代：唐

密竹流泉不居热，洞门深沉风雨歇。
洗出清风快活天，醉弄江南谢家月。
（见《康熙青田县志》卷十二《艺文》下「七言绝」。
以上二首，皆承张靖龙同志录示。
）。
五更转 其一 南宗定邪正五首
作者：释神会
朝代：唐
体裁：词

一更初。妄想真如不异居。迷则真如是妄想。悟则妄想是真如。念不起。更无余。见本性。等空虚。有作有求非解脱。无作无求是功夫。
五更转 其一 顿见境五首
作者：释神会
朝代：唐
体裁：词

一更初。涅盘城里见真如。妄想是空非有实。不言为有不言无。非垢净。离空虚。莫作意。入无余。了性即知当解脱。何劳端坐作功夫。
五更转 其三 南宗定邪正五首
作者：释神会
朝代：唐
体裁：词

三更侵。如来智慧本幽深。唯佛与法乃能见。声闻缘觉不知音。处山窟。住禅林。入空定。便凝心。一坐还同八万劫。只为担麻不重金。
五更转 其三 顿见境五首
作者：释神会
朝代：唐
体裁：词

三更深。无生□□坐禅林。内外中间无处所。魔军自灭不来侵。莫作意。勿凝心。任自在。离思寻。般若本来无处所。作意何时悟法音。
五更转 其二 南宗定邪正五首
作者：释神会
朝代：唐
体裁：词

二更催。大圆宝镜镇安台。众生不了攀缘病。由斯障闭心不开。本自净。没尘埃。无染着。绝轮回。诸行无常是生灭。但观实相见如来。
五更转 其二 顿见境五首
作者：释神会
朝代：唐
体裁：词

二更催。知心无念是如来。妄想是空非实有。□□山上不劳梯。顿见境。佛门开。寂灭乐。是菩提。□□□灯恒普照。了见馨香无去来。
五更转 其五 南宗定邪正五首
作者：释神会
朝代：唐
体裁：词

五更分。菩提无住复无根。过去舍身求不得。吾师普遂不忘恩。施法药。大张门。去障膜。豁浮云。顿与众生开佛眼。皆令见性免沉沦。
五更转 其五 顿见境五首
作者：释神会
朝代：唐
体裁：词

五更分。净体由来无我人。黑白见知而不染。遮莫青黄寂不论。了了见。的知真。随无相。离缘因。一切时中常解脱。共俗和光不染尘。
五更转 其四 南宗定邪正五首
作者：释神会
朝代：唐
体裁：词

四更阑。法身体性不劳看。看则住心便作意。作意还同妄想抟。放四体。莫攒顽。任本性。自观看。善恶不思即无念。无念无思是涅盘。
五更转 其四 顿见境五首
作者：释神会
朝代：唐
体裁：词

四更阑。□□□□□□□。□□共传无作法。愚人造化数数般。寻不见。难□难。□祋似。本来禅。若悟刹那应即见。迷时累劫暗中观。
與講師互謔
作者：釋元康
朝代：唐

甘桃不結實，苦李壓低枝。——釋元康輪王千個子，巷伯勿孫兒。——講師
與講師互謔
作者：釋元康
朝代：唐

甘桃不結實，苦李壓低枝。
輪王千箇子，巷伯勿孫兒。
讚觀音勢至二菩薩（題擬）
作者：釋岸
朝代：唐

觀音助遠接，勢至輔遙迎。
寶瓶冠上顯，化佛頂前明。
俱遊十方剎，持華候九生。
願以慈悲手，提獎共西行。
（《宋高僧傳》卷十八《唐岸禪師傳》，宋王日休《龍舒增廣淨土文集》卷五作「惟岸」）。
寶琴
作者：釋彪
朝代：唐

吾有一寶琴，價重雙南金。刻作龍鳳象，彈為山水音。
星從徽裏發，風來弦上吟。鐘期不可遇，誰辨曲中心。
寶琴
作者：釋彪
朝代：唐

吾有一寶琴，價重雙南金。刻作龍鳳象，彈為山水音。星從徽裡發，風來弦上吟。鐘期不可遇，誰辨曲中心。
寶琴
作者：釋彪
朝代：唐

吾有一寶琴，價重雙南金。
刻作龍鳳象，彈爲山水音。
星從徽裏發，風來弦上吟。
鍾期不可遇，誰辨曲中心。
遺畫工詩
作者：釋明解
朝代：唐

握手不能別，撫膺聊自傷。痛矣時陰短，悲哉泉路長。松林驚野吹，荒隧落寒霜。言離何以贈，留心內典章。
北原別業
作者：釋泚
朝代：唐

野外車騎絕，古村桑柘陰。流鶯出穀靜，春草閉門深。學稼農為業，忘情道作心。因知上皇日，鑿井在靈林。
北原別業
作者：釋泚
朝代：唐

野外車騎絕，古村桑柘陰。
流鶯出谷靜，春草閉門深。
學稼農爲業，忘情道作心。
因知上皇日，鑿井在靈林。
游元象泊
作者：釋泚
朝代：唐

空水潮色淨，澹然湖上心。
舳艫輕且進，汀洲如可尋。
秋風洄泝險，落日波濤深。
寂寞武陵去，中流方至今。
遊元象泊
作者：釋泚
朝代：唐

空水潮色淨，澹然湖上心。舳艫輕且進，汀洲如可尋。秋風洄溯險，落日波濤深。寂寞武陵去，中流方至今。
題石門
作者：釋玄宗
朝代：唐

雙扉啓（《咸淳臨安志》作「起」）巖石，塵客過應稀。
千古掩不得，從教雲夜歸。
（見清釋廣賓《西天目祖山志》卷五）（按：此詩最早見收於南宋潛說友《咸淳臨安志》卷二十六，謂「世傳唐玄宗有詩」云云。
明皇平行跡未及東南，詩顯非其所作。
）。
題石門洞
作者：釋玄宗
朝代：唐

密竹流泉不居熱，洞門深沉風雨歇。
洗出清風快活天，醉弄江南謝家月。
（見《康熙青田縣志》卷十二《藝文》下「七言絕」。
以上二首，皆承張靖龍同志錄示。
）。
聖果寺
作者：釋處默
朝代：唐
体裁：五言律诗

路自中峯上，盤迴出薜蘿。
到江吳地盡，隔岸越山多。
古木叢青藹，遙天浸白波。
下方城郭近，鐘磬雜笙歌。
偈
作者：重恽
朝代：唐
体裁：偈颂

云幽一只箭，虚空无背面。射去遍十方，要且无人见。
偈
作者：重恽
朝代：唐

云幽一隻箭，虚空无背面。
射去遍十方，要且无人见。
（《五灯会元》卷六。
）。
偈
作者：重惲
朝代：唐

雲幽一隻箭，虛空無背面。
射去遍十方，要且無人見。
（《五燈會元》卷六。
）。
颂
作者：重机
朝代：唐
体裁：偈颂

盲聋喑哑是仙陀，满眼时人不柰何。祇向目前须体妙，身心万象与森罗。
颂
作者：重机
朝代：唐

盲聋瘖痖是仙陀，满眼时人不柰何。
祇向目前须体妙，身心万象与森罗。
（《景德传灯录》卷二十一、《五灯会元》卷八。
）。
頌
作者：重機
朝代：唐

盲聾瘖瘂是仙陀，滿眼時人不柰何。
祇向目前須體妙，身心萬象與森羅。
（《景德傳燈錄》卷二十一、《五燈會元》卷八。
）。
句
作者：金云卿
朝代：唐

秋月夜闲闻案曲，金风吹落玉箫声。
和主司王起
作者：金厚載
朝代：唐

長慶曾收間世英，果居台閣冠公卿。天書再受恩波遠，
小儒謬跡雲霄路，心仰蓮峰望太清。
和主司王起
作者：金厚載
朝代：唐

長慶曾收間世英，果居臺閣冠公卿。天書再受恩波遠，小儒謬跡雲霄路，心仰蓮峰望太清。
和主司王起
作者：金厚載
朝代：唐

長慶曾收間世英，果居臺閣冠公卿。
天書再受恩波遠，金榜三開日月明。
已見差肩趍翰苑，更期連步掌台衡。
小儒謬蹟雲霄路，心仰蓮峰望太清。
風不鳴條
作者：金厚載
朝代：唐

寂寂曙風生，遲遲散野輕。露華搖有滴，林葉嫋無聲。暗剪叢芳發，空傳穀鳥鳴。悠揚韶景靜，澹蕩霽煙橫。遠水波瀾息，荒郊草樹榮。吾君垂至化，萬類共澄清。
風不鳴條
作者：金厚載
朝代：唐

寂寂曙風生，遲遲散野輕。
露華搖有滴，林葉褭無聲。
暗翦藂芳發，空傳谷鳥鳴。
悠揚韶景靜，澹蕩霽煙橫。
遠水波瀾息，荒郊草樹榮。
吾君垂至化，萬類共澄清。
和主司王起
作者：金厚载
朝代：唐

长庆曾收间世英，果居台阁冠公卿。
天书再受恩波远，小儒谬迹云霄路，心仰莲峰望太清。
和主司王起
作者：金厚载
朝代：唐

长庆曾收间世英，果居台阁冠公卿。
天书再受恩波远，金榜三开日月明。
已见差肩趍翰苑，更期连步掌台衡。
小儒谬蹟云霄路，心仰莲峰望太清。
和主司王起
作者：金厚载
朝代：唐

长庆曾收间世英，果居台阁冠公卿。天书再受恩波远，金榜三开日月明。已见差肩趍翰苑，更期连步掌台衡。小儒谬迹云霄路，心仰莲峰望太清。
风不鸣条
作者：金厚载
朝代：唐
体裁：五言排律

寂寂曙风生，迟迟散野轻。露华摇有滴，林叶袅无声。暗剪丛芳发，空传谷鸟鸣。悠扬韶景静，澹荡霁烟横。远水波澜息，荒郊草树荣。吾君垂至化，万类共澄清。
风不鸣条
作者：金厚载
朝代：唐

寂寂曙风生，迟迟散野轻。
露华摇有滴，林叶褭无声。
暗翦藂芳发，空传谷鸟鸣。
悠扬韶景静，澹荡霁烟横。
远水波澜息，荒郊草树荣。
吾君垂至化，万类共澄清。
句
作者：金可紀
朝代：唐

波衝亂石長如雨，風激疎松鎮似秋。
句
作者：金可纪
朝代：唐

波冲乱石长如雨，风激疏松镇似秋。
句
作者：金可纪
朝代：唐

波衝乱石长如雨，风激疎松镇似秋。
送童子下山
作者：金地藏
朝代：唐

空門寂寞汝思家，禮別雲房下九華。愛向竹欄騎竹馬，好去不須頻下淚，老僧相伴有煙霞。
送童子下山
作者：金地藏
朝代：唐

空門寂寞汝思家，禮別雲房下九華。
愛向竹欄騎竹馬，懶於金地聚金沙。
添瓶澗底休招月，烹茗甌中罷弄花。
好去不須頻下淚，老僧相伴有煙霞。
送童子下山
作者：金地藏
朝代：唐

空门寂寞汝思家，礼别云房下九华。
爱向竹栏骑竹马，好去不须频下泪，老僧相伴有烟霞。
送童子下山
作者：金地藏
朝代：唐
体裁：七言律诗

空门寂寞汝思家，礼别云房下九华。爱向竹栏骑竹马，懒于金地聚金沙。添瓶涧底休招月，烹茗瓯中罢弄花。好去不须频下泪，老僧相伴有烟霞。
酬惠米詩
作者：金地藏
朝代：唐

棄却金鑾衲布衣，修身浮海到華西。
原身自是皇太子，慕道相逢柯用之。
未敢叩門求地語，昨叨送米續晨炊。
而今飱食黃精飯，腹飽忘思前日飢。
（以上《嘉靖池州府志》九）（〖1〗周贇《九華山志》卷十考訂此詩與李白次韻詩皆爲僞作，其說云：「無論太白時未有次韻之習，金地藏未爲天子第，此等詩真令人見而欲嘔。
曾學爲詩者亦不鄙俚至此，此幷未嘗學爲詩而托名太白地藏者也。
」幷據費冠卿《化城寺記》，考金地藏爲新羅王子而非世子，卒于貞元十一年，壽九十九，應生於武后神功元年。
）。
酬惠米诗
作者：金地藏
朝代：唐

弃却金銮衲布衣，修身浮海到华西。
原身自是皇太子，慕道相逢柯用之。
未敢叩门求地语，昨叨送米续晨炊。
而今飱食黄精饭，腹饱忘思前日饥。
（以上《嘉靖池州府志》九）（〖1〗周赟《九华山志》卷十考订此诗与李白次韵诗皆为僞作，其说云：「无论太白时未有次韵之习，金地藏未为天子第，此等诗真令人见而欲呕。
曾学为诗者亦不鄙俚至此，此幷未尝学为诗而托名太白地藏者也。
」幷据费冠卿《化城寺记》，考金地藏为新罗王子而非世子，卒于贞元十一年，寿九十九，应生于武后神功元年。
）。
酬惠米诗
作者：金地藏
朝代：唐
体裁：七言律诗

弃却金銮衲布衣，修身浮海到华西。原身自是皇太子，慕道相逢柯用之。未敢叩门求地语，昨叨送米续晨炊。而今餐食黄精饭，腹饱忘思前日饥。
題鍾隱畫鶡子鳥
作者：金昌宗
朝代：唐

多厭翻翔下葦叢，戢翰側腦思何窮？
侍童莫便褰簾過，只恐驚飛入碧空。
（見宋劉道醇《五代名畫補遺》。
）。
题钟隐画鹖子鸟
作者：金昌宗
朝代：唐
体裁：七言绝句

为厌翻翔下苇丛，戢翰侧脑思何穷。侍童莫便褰帘过，只恐惊飞入碧空。
题钟隐画鹖子鸟
作者：金昌宗
朝代：唐

多厌翻翔下苇丛，戢翰侧脑思何穷？侍童莫便褰帘过，只恐惊飞入碧空。
（见宋刘道醇《五代名画补遗》。
）。
春怨 / 伊州歌
作者：金昌緒
朝代：唐
体裁：五言绝句

打起黃鶯兒，莫教枝上啼。啼時驚妾夢，不得到遼西。
春怨伊州歌
作者：金昌绪
朝代：唐
体裁：诗

打起黄莺儿，莫教枝上啼。啼时惊妾梦，不得到辽西。
太平詩
作者：金真德
朝代：唐

大唐開鴻業，巍巍皇猷昌。止戈戎衣定，修文繼百王。
統天崇雨施，理物體含章。深仁諧日月，撫運邁時康。
幡旗既赫赫，鉦鼓何鍠鍠。外夷違命者，翦覆被大殃。
和風凝宇宙，遐邇競呈祥。四時調玉燭，七曜巡萬方。
維嶽降宰輔，維帝用忠良。三五咸一德，昭我皇家唐。
太平詩
作者：金真德
朝代：唐

大唐開鴻業，巍巍皇猷昌。止戈戎衣定，修文繼百王。統天崇雨施，理物體含章。深仁諧日月，撫運邁時康。幡旗既赫赫，鉦鼓何鍠鍠。外夷違命者，翦覆被大殃。和風凝宇宙，遐邇競呈祥。四時調玉燭，七曜巡萬方。維嶽降宰輔，維帝用忠良。三五鹹一德，昭我皇家唐。
太平诗
作者：金真德
朝代：唐

大唐开鸿业，巍巍皇猷昌。止戈戎衣定，修文继百王。统天崇雨施，理物体含章。深仁谐日月，抚运迈时康。幡旗既赫赫，钲鼓何锽锽。外夷违命者，剪覆被大殃。和风凝宇宙，遐迩竞呈祥。四时调玉烛，七曜巡万方。维岳降宰辅，维帝用忠良。三五咸一德，昭我皇家唐。
太平诗
作者：金真德
朝代：唐

大唐开鸿业，巍巍皇猷昌。
止戈戎衣定，修文继百王。
统天崇雨施，理物体含章。
深仁谐日月，抚运迈时康。
幡旗既赫赫，钲鼓何锽锽。
外夷违命者，翦覆被大殃。
和风凝宇宙，遐迩竞呈祥。
四时调玉烛，七曜巡万方。
维岳降宰辅，维帝用忠良。
三五咸一德，昭我皇家唐。
句
作者：金立之
朝代：唐

烟破树头惊宿鸟，露凝苔上暗流萤。
山人见月宁思寝，更掬寒泉满手霜。
绀殿雨晴松色冷，禅林风起竹声余。
风过古殿香烟散，月到前林竹露清。
更有闲宵清净境，曲江澄月对心虚。
寒露已催鸿北去，火云渐散月西流。
园梅坼甲迎春笑，庭草抽心待节芳。
句
作者：金立之
朝代：唐

烟破树头惊宿鸟，露凝苔上暗流萤。山人见月宁思寝，更掬寒泉满手霜。绀殿雨晴松色冷，禅林风起竹声馀。风过古殿香烟散，月到前林竹露清。更有闲宵清净境，曲江澄月对心虚。寒露已催鸿北去，火云渐散月西流。园梅坼甲迎春笑，庭草抽心待节芳。
句
作者：金立之
朝代：唐

煙破樹頭驚宿鳥，露凝苔上暗流螢。
山人見月寧思寢，更掬寒泉滿手霜。
紺殿雨晴松色冷，禪林風起竹聲餘。
風過古殿香煙散，月到前林竹露清。
更有閑宵清淨境，曲江澄月對心虛。
寒露已催鴻北去，火雲漸散月西流。
園梅坼甲迎春笑，庭草抽心待節芳。
與謝翱贈答詩
作者：金車美人
朝代：唐

陽臺後會杳無期，碧樹煙深玉漏遲。
半夜香風滿庭月，花前空賦別離詩。
相思無路莫相思，風裏花開只片時。
惆悵金閨卻歸去，曉鶯啼斷綠楊枝。
一紙華箋灑碧雲，餘香猶在墨猶新。空添滿目淒涼事，
紅閨更有堪愁處，窗上蟲絲幾上塵。
惆悵佳期一夢中，武陵春色盡成空。欲知離別偏堪恨，
雙輪暫與王孫駐，明日西馳又向東。
與謝翱贈答詩
作者：金車美人
朝代：唐

陽臺後會杳無期，碧樹煙深玉漏遲。半夜香風滿庭月，花前空賦別離詩。相思無路莫相思，風裡花開只片時。惆悵金閨卻歸去，曉鶯啼斷綠楊枝。一紙華箋灑碧雲，餘香猶在墨猶新。空添滿目淒涼事，紅閨更有堪愁處，窗上蟲絲幾上塵。惆悵佳期一夢中，武陵春色盡成空。欲知離別偏堪恨，雙輪暫與王孫駐，明日西馳又向東。
與謝翶贈荅詩·一
作者：金車美人
朝代：唐

陽臺後會杳無期，碧樹煙深玉漏遲。
半夜香風滿庭月，花前空賦別離詩。
與謝翶贈荅詩·三
作者：金車美人
朝代：唐

一紙華箋灑碧雲，餘香猶在墨猶新。
空添滿目淒涼事，不見三山縹緲人。
斜月照衣今夜夢，落花啼鳥去年春。
紅閨更有堪愁處，窗上蟲絲几上塵。
與謝翶贈荅詩·二
作者：金車美人
朝代：唐

相思無路莫相思，風裏花開只片時。
惆悵金閨却歸去，曉鶯啼斷綠楊枝。
與謝翶贈荅詩·四
作者：金車美人
朝代：唐

惆悵佳期一夢中，武陵春色盡成空。
欲知離別偏堪恨，只爲音塵兩不通。
愁態上眉凝淺綠，淚痕侵臉落輕紅。
雙輪暫與王孫駐，明日西馳又向東。
与谢翱赠答诗
作者：金车美人
朝代：唐

阳台后会杳无期，碧树烟深玉漏迟。
半夜香风满庭月，花前空赋别离诗。
相思无路莫相思，风裏花开只片时。
惆怅金闺却归去，晓莺啼断绿杨枝。
一纸华笺洒碧云，余香犹在墨犹新。
空添满目凄凉事，红闺更有堪愁处，窗上虫丝几上尘。
惆怅佳期一梦中，武陵春色尽成空。
欲知离别偏堪恨，双轮暂与王孙驻，明日西驰又向东。
与谢翱赠荅诗
作者：金车美人
朝代：唐

阳台后会杳无期，碧树烟深玉漏迟。半夜香风满庭月，花前空赋别离诗。相思无路莫相思，风里花开只片时。惆怅金闺却归去，晓莺啼断绿杨枝。
与谢翱赠荅诗·其三
作者：金车美人
朝代：唐

一纸华笺洒碧云，馀香犹在墨犹新。空添满目凄凉事，不见三山缥缈人。斜月照衣今夜梦，落花啼鸟去年春。红闺更有堪愁处，窗上虫丝几上尘。
与谢翱赠荅诗·其三
作者：金车美人
朝代：唐

一纸华笺洒碧云，馀香犹在墨犹新。空添满目凄凉事，不见三山缥缈人。斜月照衣今夜梦，落花啼鸟去年春。红闺更有堪愁处，窗上虫丝几上尘。惆怅佳期一梦中，武陵春色尽成空。欲知离别偏堪恨，只为音尘两不通。愁态上眉凝浅绿，泪痕侵脸落轻红。双轮暂与王孙驻，明日西驰又向东。
与谢翱赠荅诗·其二
作者：金车美人
朝代：唐

相思无路莫相思，风里花开只片时。惆怅金闺却归去，晓莺啼断绿杨枝。
与谢翶赠荅诗·一
作者：金车美人
朝代：唐
体裁：七言绝句

阳台后会杳无期，碧树烟深玉漏迟。半夜香风满庭月，花前空赋别离诗。
与谢翶赠荅诗·三
作者：金车美人
朝代：唐

一纸华笺洒碧云，余香犹在墨犹新。
空添满目凄凉事，不见三山缥缈人。
斜月照衣今夜梦，落花啼鸟去年春。
红闺更有堪愁处，窗上虫丝几上尘。
与谢翶赠荅诗·二
作者：金车美人
朝代：唐

相思无路莫相思，风裏花开只片时。
惆怅金闺却归去，晓莺啼断绿杨枝。
与谢翶赠荅诗·四
作者：金车美人
朝代：唐
体裁：七言律诗

惆怅佳期一梦中，武陵春色尽成空。欲知离别偏堪恨，只为音尘两不通。愁态上眉凝浅绿，泪痕侵脸落轻红。双轮暂与王孙驻，明日西驰又向东。
句
作者：金雲卿
朝代：唐

秋月夜閑聞案曲，金風吹落玉簫聲。
示柳珵
作者：鉴空
朝代：唐

兴一沙衰恒河沙，兔而罝，犬而拿，牛虎相交与角牙，宝檀终不灭其华。
平望贈蚊
作者：錢信
朝代：唐

安得神仙術，試為施康濟。使此平望村，如吾江子匯。
宮中作
作者：錢俶
朝代：唐

廊廡周遭翠幕遮，禁林深處絕喧嘩。界開日影憐窗紙，謝公未是深沉量，猶把輸贏局上誇。
詩寄贈四明寶雲通法師（二首）·一
作者：錢俶
朝代：唐

海角復天涯，形分道不賒。
燈清讀圜覺，香煖頂袈裟。
戒比珠無類（疑當作「纇」），心猶鏡斷瑕。
平生賴慈眼，南望一咨嗟。
詩寄贈四明寶雲通法師（二首）·二
作者：錢俶
朝代：唐

相望幾千里，曠然違道情。
自茲成乍別，疑是隔浮生。
得旨探玄寂，無心競利名。
苑齋正秋夜，誰伴誦經聲。
（見《大正新脩大藏經》第四六冊南宋釋宗曉編《寶雲振祖集》。
）（按：此詩題下署「吳越國王錢俶」，末附嘉泰壬戌宗曉跋，敘得詩始末，文長不具錄。
通法師卒於宋太宗端拱改元之年，年六十三。
俶作此詩時已降宋否，尚難考詳。
）。
遊鴈蕩
作者：錢元㺷
朝代：唐

東風驛路馬蹄香，曉起行春到夕陽。
三月鶯啼花柳寺，幾家人住水雲鄉。
名山不用問樵字，清世何須憂廟廊。
且脫[綸巾]（輪軒）（從《南雁蕩山志》改）隨洞客，紫簫吹月夜天涼。
（見民國十四年符璋等纂《平陽縣志》卷九五。
題下原注：「舊志。
」）（按：元㺷，《平陽縣志》作「元球」。
《十國春秋》卷八三本傳注云：「按《晉高祖實錄》、《十國紀年》作元球、元珦以罪誅，今從《吳越備史》、《九國志》作元㺷。
」今從其說。
張靖龍云：見周喟《南雁蕩山志》卷七引鄭思恭《崇禎南雁山志》。
又見《乾隆平陽縣志》卷二，題作《游雁蕩山詩》，綸巾作輪軒。
）。
送別十七哥
作者：錢元瓘
朝代：唐

大伯東陽軫舊思，士民襦袴喜迴時。
登臨若起鴒原念，八詠樓中寄小詩。
題得銅香爐（幷序）
作者：錢元瓘
朝代：唐

莫記年華隱水中，忽於此日覩靈蹤。
三天瑞氣標金相，五色龍光儼聖容。
節屆初秋興典教，時當千載慶遭逢。
仙冠羽服聲清曲，共引金臺入九重。
（以上《吳越錢氏傳芳集》）。
至西山
作者：錢叔獻
朝代：唐

閒說吳王避暑宮，滿山六月絳紗紅。
（見《輿地紀勝》卷八十一《壽昌軍》）。
鶯出谷
作者：錢可復
朝代：唐

玉律陽和變，時禽羽翮新。
載飛初出谷，一囀已驚人。
拂柳宜煙暖，衝花覺露春。
摶風翻翰疾，向日弄吭頻。
求友心何切，遷喬幸有因。
華林高玉樹，棲託及芳晨。
鶯出谷
作者：錢可複
朝代：唐

玉律陽和變，時禽羽翮新。載飛初出穀，一囀已驚人。
拂柳宜煙暖，沖花覺露春。摶風翻翰疾，向日弄吭頻。
求友心何切，遷喬幸有因。華林高玉樹，棲托及芳晨。
鶯出谷
作者：錢可複
朝代：唐

玉律陽和變，時禽羽翮新。載飛初出穀，一囀已驚人。拂柳宜煙暖，沖花覺露春。摶風翻翰疾，向日弄吭頻。求友心何切，遷喬幸有因。華林高玉樹，棲託及芳晨。
題清樂亭
作者：錢師悅
朝代：唐

林亭虛敞依金地，終待休宦此結廬。
因共支公話空理，人中清樂更無如。
（見復旦大學圖書館藏舊抄本《至元嘉禾志》卷三十二。
）。
佳辰小讌寄越州七弟湖州八弟
作者：錢弘佐
朝代：唐

角黍佳辰社稷寧，靈和開讌樂羣英。
樽前只少鴒原會，百里江城隔二城。
謁寶塔回賜僧錄
作者：錢弘佐
朝代：唐

佛日輝光最有靈，真身寶塔鎮吳城。
千尋獨拔乾坤聳，八面齊含日月明。
幾曲朱欄瞻海浪，長時金鐸振風聲。
禱祈祇願蒼生泰，更仗高僧法供精。
（以上《吳越錢氏傳芳集》）。
小窗
作者：錢弘俶
朝代：唐

粉雲牙貼小窗凉，坐見澄波泛夕陽。
更持夜深方有意，半環新月上重牀。
感皇子遠降見迎
作者：錢弘俶
朝代：唐

千年遭遇覲真王，敢望青宮賜顯揚。
祇合承華趨令德，豈宜中道拜元良。
深思轉覺乾坤大，力弱難勝雨露滂。
早暮三思恩泰極，飽餐豐饌飽親光。
感降內夫人賜家室藥物金器
作者：錢弘俶
朝代：唐

魚軒相逐拜龍軒，聖主俄推望外恩。
錫寵便籓光石窌，內嬪迢遞下金門。
嵩衡壓地何曾重，雞犬昇仙未足論。
臣憨已平難展報，祇將忠孝訓兒孫。
村家
作者：錢弘俶
朝代：唐

竹樹參差處，危牆獨木橫。
鋤開芳草色，放過遠灘聲。
稚子當門臥，雞雛上屋行。
騎牛帶簑笠。
侵曉雨中耕。
漁者
作者：錢弘俶
朝代：唐

罟網是生涯，柴扉隔水遮。
不辭粗俗氣，惟取大魚蝦。
貰酒方登陸，憐春亦種花。
等閑乘一葉，放曠入煙霞。
（以上《吳越錢氏傳芳集》）。
舟中偶書
作者：錢弘俶
朝代：唐

輕舟畫舸枕江濱，眼底波濤日日新。
瞑目穩收雙足坐，不勞詢問醉禪人。
讀聖壽詩
作者：錢弘俶
朝代：唐

功格皇天僞國平，八方臣妾盡來庭。
駿奔幸逐朝宗水，雀躍俄逢繞電星。
就日心雖懸紫闕，祝堯身尚處洪溟。
壽山聳峙將何願，泰華千霄萬仞青。
路次再感聖恩
作者：錢弘俶
朝代：唐

洪濤泛泛雨霏霏，芳草如茵柳裊絲。
貼水碧禽飛一字，隔烟青嶂展雙眉。
南風入隙開襟久，西照臨窗捲箔遲。
慚愧聖恩優渥異，不教炎暑冒長歧。
追鮑約（侍郎鮑約，頗從臾忠懿王納土。及王歸宋，約竄處海上，王以詩追之曰〖見下〗。迄今有遐追廟焉。）
作者：錢弘俶
朝代：唐

東遐追兮西遐追，鮑約何如罷釣歸。
（《五代詩話》六引《十國春秋》）（〖1〗見《十國春秋》卷八七《崔仁冀傳》附。
）。
過平望
作者：錢弘俶
朝代：唐

風靜度長川，清吟倚畫船。
未分山有樹，惟見水連天。
沙嘴牛眠草，波心鳥觸烟。
宵征還有興，皎皎玉輪圓。
過楚州
作者：錢弘俶
朝代：唐

駐馬楚城南，秋光帶雨寒。
地平無島嶼，淮近足波瀾。
聖德常柔遠，烝民賴此安。
行吟復行酌，朝野正多歡。
金陵
作者：錢弘俶
朝代：唐

不用論京口，先須問石頭。
虎山終自伏，帶水漫長遊。
青蓋曾彰讖，黃奴肯識羞。
分明前[鑒]（監）在，剛地弄戈矛。
陳國
作者：錢弘俶
朝代：唐

批破《陳書》後，都無禦敵心。
庭花春易盡，璧月夜難沉。
臣爵妖姬醉，新詩[狎]（狹）客吟。
江神如訪問，教到井中尋。
。
再遊聖母閣（《輿地紀勝》十《紹興府》詩摘第二聯題《遊天衣寺》）
作者：錢弘倧
朝代：唐

越地靈蹤多少處，伽藍難上此樓臺。
有時風掣浪聲到，半夜月排山勢來。
極目烟嵐迷遠近，百般花木雕塵埃。
可憐光景吟無盡，知我登臨更幾迴。
（以上《吳越錢氏傳芳集》）（〖1〗《會稽掇英總集》卷八收此詩，署「錢倧」，題作《再遊應天寺聖母閣》。
第二句「難上」作「難尚」，第四句「山勢」作「山影」。
）。
登臥龍山偶成
作者：錢弘倧
朝代：唐

暮山重疊勢崔嵬，溢目清光入酒杯。
幾處燒殘紅樹短，一帆航盡碧波來。
安民未有移風術，徵句慚非夢錦才。
四望樓臺無限景，檻前贏得且徘徊。
登蓬萊閣懷武肅王
作者：錢弘倧
朝代：唐

黃鶴摧殘漫有名，建時方始殄羅平。
飛㭿疊栱重裝束，刻檻雕甍又葺成。
十載興隆吳與越，二邦安肅弟兼兄。
從茲登賞雲樓上，願祝江南永宴清。
禹廟
作者：錢弘倧
朝代：唐

千古功勳孰可倫，東來靈宇壓乾坤。
塵埃共鏁梁猶在，星斗俱昏劍獨存。
蟾殿夜寒籠翠幌，麝爐春暖酹瓊樽。
會稽山水秋風裏，長放松聲入廟門。
（〖1〗北宋孔延之《會稽掇英總集》卷八收此詩，署「錢倧」，異文較多，錄如次：「功勳」作「英靈」，「東來」作「西來」，「靈宇」作「神宇」，「梁猶在」作「梅梁在」，「俱昏」作「俱分」，「劍獨存」作「劍韣存」，「籠翠幌」作「搖翠幌」，「山水」作「山下」。
《嘉泰會稽志》卷十二引「塵埃」二句，文字同《會稽掇英總集》。
）。
飛英寺（句）
作者：錢弘偡
朝代：唐

兩岸槿花紅障步，一行山色綠屏風。
（《輿地紀勝》四《安吉州·景物》）。
游南雁蕩
作者：錢弘儇
朝代：唐

十年曾作雁山期，今日來看似故知。
好鳥隔林歌侑酒，飛花繞筆索題詩。
雲霞眼底原無物，丘壑胸中似有奇。
蘿月松風清似水，何妨游衍咏歸遲。
（見周喟《南雁蕩山志》卷七引陳玭《嘉靖南雁山志》、鄭思恭《崇禎南雁山志》。
此詩承張靖龍同志錄示。
）。
同樂天登青龍寺上方望藍田山絕句（題擬）
作者：錢徽
朝代：唐

偶來上寺因高望，松雪分明見舊山。
（見《白氏長慶集》卷十一《登龍昌上寺望江南山懷錢舍人》自注引）。
小庭水植率爾成詩
作者：錢徽
朝代：唐

泓然一缶水，下與㘭堂接。
青菰八九枝，圓荷四五葉。
動搖香風至，顧盼野心愜。
行可採芙蓉，長江詎云涉。
（見錢仲聯《韓昌黎詩繫年集釋》卷九《奉和錢七兄曹長盆池所植》附）（按：宋方崧卿《韓集舉正》卷三云：「錢徽也。
唐本具錢詩於前。
」）。
春日登大悲閣迴文（二首）·一
作者：錢惟治
朝代：唐

聖主欽崇教，千光顯紺容。
映雲窗綺暖，籠月箔花重。
淨剎香風遠，危闌碧霧濃。
勝因良以詠，華國一斯逢。
春日登大悲閣迴文（二首）·二
作者：錢惟治
朝代：唐

碧天臨迥閣，晴雪點山屏。
夕烟侵冷箔，明月歛閑亭。
（見《宋詩紀事》卷三引《冰川詩式》。
）（均見明梁橋《冰川詩式》卷二，前首「危闌」作「危欄」，「華國」作「華閣」。
）（〖1〗《湖州府志》：「吳越《迴文綬帶連環詩碑》，在法華寺，節度使錢惟治作，九十首。
」）。
昇山靈巖寺（題擬）
作者：錢昱
朝代：唐

松杉滿寺廊，欄杆倚高岡。
郡郭曉雲漠，禪齋春草長。
澗青連竹色，山靜帶茶香。
更有名僧在，茅菴住上方。
（見《淳熙三山志》卷三八。
）。
涵虛沼留題
作者：錢昱
朝代：唐

景致逼神仙，心幽道亦[玄]（元）。
僧閒來出世，松老不知年。
放馬眠巖草，移盃酌澗泉。
浮名如脫得，終老此雲邊。
（見影印文淵閣《四庫全書》本《福建通志》卷七七。
）。
留題巾山明慶塔院
作者：錢昱
朝代：唐

數級崔嵬萬木中，最堪影勢似難同。
欄杆（《赤城志》作「闌干」）夜壓江心月，鈴鐸秋搖嶽頂風。
重疊畫簷遮世界，稀疎清磬徹虛空。
有時問著禪僧路，笑指丹霄去不窮。
（見《天台續集》卷下、《嘉定赤城志》卷十九。
）。
遺詩
作者：錢朗
朝代：唐

有箇仙人騎白鶴，曾隨王母到瀛洲。
于今鶴去仙人遠，天際白雲空自浮。
（《槜李詩繫》卷三〇。
）。
九日溪偶成
作者：錢熙
朝代：唐

漁家深處住。
鷗鷺泊柴扉。
雨過山（《清源文獻》作「莎」）迷徑，潮來風滿衣。
岸幽分遠景，波冷漾清（《清源文獻》作「晴」）暉。
却憶曾遊賞，嚴陵有舊磯。
（見同書卷七、《宋詩紀事》卷四引《清源文獻》）（按：《輿地紀勝》、《全芳備祖》、《皇朝事實類苑》引《楊文公談苑》尚存熙詩多首，似皆入宋後作，茲不錄。
）。
清源山（題擬）
作者：錢熙
朝代：唐

巍峨堆壓郡城陰，秀出天涯（《泉州府志》作「崖」）幾萬尋。
翠影倒時吞半郭，嵐光凝處滴疎林。
（見《古今圖書集成·山川典》卷一八五《泉山部》、同治庚午年刊黃任等纂《泉州府志》卷六。
）。
龍首山
作者：錢熙
朝代：唐

殘年仍置閏，五日恰逢春。
攜酒客不賞，敲門僧不嗔。
雙松如拱立，萬井自橫廹。
精舍故盤礴，元規塵上人。
（同治《泉州府志》卷六）。
中書省言懷因酬嵩陽張道士見寄
作者：錢珝
朝代：唐

朝花尋暝林，對酒傷春心。
流年依素髮，不覺映華簪。
垂老遇中巳（集作「明代」，又作「知己」），酧恩看寸陰。
如何紫芝客（集作「多慙紫陽客」），相憶白雪深。
（見《文苑英華》卷二二八，署「錢起」。
《全唐詩》卷二三七收作錢起詩）（按：以上七首，《全唐詩》皆收作錢起詩。
今從《文學評論》第十三輯吳企明《錢起錢珝詩考辨》一文移正爲錢珝詩。
）（吳文於此數詩考證甚詳，可視作定論。
因文長，茲不備錄。
另吳文尚考出七首錢起詩爲錢珝作，惜所舉之證尚難成爲定論，今不取。
）。
中書遇雨
作者：錢珝
朝代：唐

濟旱惟宸慮，爲霖即上台。
雲銜七曜起，雨拂九門來。
綸閣飛絲度，龍渠激霤迴。
色翻池上藻，香裛鼎前杯。
湘燕皆舒翼，沙鱗豈曝腮。
尺波應爲假，虞海載沿洄。
（同前）。
同程九早入中書
作者：錢珝
朝代：唐

漢家賢相重英奇，蟠木何材也見知。
不意雲霄能自致，空驚鵷鷺忽相隨。
臘雪初明柏子殿，春光欲上萬年枝。
獨慚皇鑒明如日，未厭春光向玉墀。
和王員外雪晴早朝
作者：錢珝
朝代：唐

紫微晴雪帶恩光，繞仗偏隨鴛鷺行。
長信月留寧避曉，宜春花滿不飛香。
獨看積素凝清禁，已覺輕寒讓太陽。
題柱盛名兼絕唱，風流誰繼漢田郎。
（見《錢考功集》卷八）（按：《萬首唐人絕句》卷六八收前四句作錢珝詩。
《韻語陽秋》卷二謂此詩及《同程七蚤入中書》「二詩皆珝所作無疑，蓋起未嘗入中書也。
」《全唐詩》卷二三九收此詩於錢起名下，今爲移正。
）。
客舍寓懷
作者：錢珝
朝代：唐

灑灑灘聲晚霽時，客亭風袖半披垂。
野雲行止誰相待，明月襟懷祗自知。
無伴偶吟溪上路，有花偷笑臘前枝。
牽情景物潛惆悵，忽似傷春遠別離。
客舍寓懷
作者：錢珝
朝代：唐

灑灑灘聲晚霽時，客亭風袖半披垂。野雲行止誰相待，牽情景物潛惆悵，忽似傷春遠別離。
春恨三首
作者：錢珝
朝代：唐

負罪將軍在北朝，秦淮芳草綠迢迢。高臺愛妾魂銷盡，始得丘遲為一招。久戍臨洮報未歸，篋香銷盡別時衣。身輕願比蘭階蝶，萬裡還尋塞草飛。永巷頻聞小苑遊，舊恩如淚亦難收。君前願報新顏色，團扇須防白露秋。
春恨三首
作者：錢珝
朝代：唐

負罪將軍在北朝，秦淮芳草綠迢迢。
高臺愛妾魂銷盡，始得丘遲為一招。
久戍臨洮報未歸，篋香銷盡別時衣。
身輕願比蘭階蝶，萬里還尋塞草飛。
永巷頻聞小苑遊，舊恩如淚亦難收。
君前願報新顏色，團扇須防白露秋。
春恨三首·一
作者：錢珝
朝代：唐

負罪將軍在北朝，秦淮芳草綠迢迢。
高臺愛妾魂銷盡，始得丘遲爲一招。
春恨三首·三
作者：錢珝
朝代：唐

永巷頻聞小苑遊，舊恩如淚亦難收。
君前願報新顏色，團扇須防白露秋。
春恨三首·二
作者：錢珝
朝代：唐

久戍臨洮報未歸，篋香銷盡別時衣。
身輕願比蘭堦蝶，萬里還尋塞草飛。
未展芭蕉
作者：錢珝
朝代：唐

冷燭無煙綠蠟乾，芳心猶卷怯春寒。
一緘書箚藏何事，會被東風暗拆看。
未展芭蕉
作者：錢珝
朝代：唐

冷燭無煙綠蠟幹，芳心猶卷怯春寒。一緘書劄藏何事，會被東風暗拆看。
江行無題一百首
作者：錢珝
朝代：唐

傾酒向漣漪，乘流欲去時。寸心同尺璧，投此報馮夷。
江曲全縈楚，雲飛半自秦。峴山回首望，如別故鄉人。
浦煙含夜色，冷日轉秋旻。自有沈碑在，清光不照人。
楚岸雲空合，楚城人不來。只今誰善舞，莫恨廢章台。
行背青山郭，吟當白露秋。風流無屈宋，空詠古荊州。
晚來漁父喜，網重欲收遲。恐有長江使，金錢願贖龜。
去指龍沙路，徒懸象闕心。夜涼無遠夢，不為偶聞砧。
霧雲疏有葉，雨浪細無花。穩放扁舟去，江天自有涯。
好日當秋半，層波動旅腸。已行千裏外，誰與共秋光。
潤色非東裏，官曹更建章。宦遊難自定，來喚棹船郎。
夜江清未曉，徒惜月光沉。不是因行樂，堪傷老大心。
翳日多喬木，維舟取束薪。靜聽江叟語，儘是厭兵人。
箭漏日初短，汀煙草未衰。雨餘雖更綠，不是采蘋時。
山雨夜來漲，喜魚跳滿江。岸沙平欲盡，垂蓼入船窗。
渚邊新雁下，舟上獨淒涼。俱是南來客，憐君綴一行。
雲密連江暗，風斜著物鳴。一杯真戰將，笑爾作愁兵。
柳拂斜開路，籬邊數戶村。可能還有意，不掩向江門。
不識相如渴，徒吟子美詩。江清惟獨看，心外更誰知。
牽路沿江狹，沙崩岸不平。盡知行處險，誰肯載時輕。
憔悴異靈均，非讒作逐臣。如逢漁父問，未是獨醒人。
水含秋夜靜，雲帶夕陽高。詩癖非吾病，何妨吮短豪。
帶舟維古岸，還似阻西陵。箕伯無多怒，回頭詎不能。
秋雲久無雨，江燕社猶飛。卻笑舟中客，今年未得歸。
帆翅初張處，雲鵬怒翼同。莫愁千里路，自有到來風。
佳節雖逢菊，浮生正似萍。故山何處望，荒岸小長亭。
月下江流靜，村荒人語稀。鷺鴛雖有伴，仍共影雙飛。
鬥轉月未落，舟行夜已深。有村知不遠，風便數聲砧。
棹驚沙鳥迅，飛濺夕陽波。不顧魚多處，應防一目羅。
行到楚江岸，蒼茫人正迷。只如秦塞遠，格磔鷓鴣啼。
漸覺江天遠，難逢故國書。可能無往事，空食鼎中魚。
岸草連荒色，村聲樂稔年。晚晴貪獲稻，閑卻彩菱船。
灘淺多游鷺，江清易見魚。怪來吟未足，秋物欠紅蕖。
蛩響依沙草，螢飛透水煙。夜涼誰詠史，空泊運租船。
睡穩葉舟輕，風微浪不驚。人居蘆葦岸，終夜動秋聲。
自念平生意，曾期一郡符。可知因謫宦，斑鬢入江湖。
水天涼夜月，不是少清光。好景隨人物，秦淮憶建康。
古來多思客，搖落恨江潭。今日秋風至，蕭疏過沔南。
映竹疑村好，穿蘆覺渚幽。漸安無曠土，姜芋當農收。
煙渚複煙渚，畫屏休畫屏。引愁天末去，數點暮山青。
秋風動客心，寂寂不成吟。飛上危檣立，鶯啼報好音。
見底高秋水，開懷萬里天。旅吟還有伴，沙柳數枝蟬。
九日自佳節，扁舟無一杯。曹園舊樽酒，戲馬憶高臺。
兵火有餘燼，貧村才數家。無人爭曉渡，殘月下寒沙。
渚禽菱芡足，不向稻粱爭。靜宿涼灣月，應無失侶聲。
輕雲未撲霜，樹杪橘初黃。行是知名物，過風過水香。
土曠深耕少，江平遠釣多。平生皆棄本，金革竟如何。
海月非常物，等閒不可尋。披沙應有地，淺處定無金。
風晚冷颼颼，蘆花已白頭。舊來紅葉寺，堪憶玉京秋。
渺渺望天涯，清漣浸赤霞。難逢星漢使，烏鵲日乘槎。
風好來無陣，雲開去有蹤。釣歌無遠近，應喜罷艨艟。
吳疆連楚甸，楚俗異吳鄉。謾把樽中物，無人啄蟹黃。
岸綠野煙遠，江紅斜照微。撐開小漁艇，應到月明歸。
雨餘江始漲，漾漾見流薪。曾歎河中木，斯言憶古人。
垂露晚猶濃，清風不易逢。涉江雖已晚，高樹搴芙蓉。
乘舟維夏口，煙野獨行時。不見頭陀寺，空懷幼婦碑。
晚泊武昌岸，津亭疏柳風。數株曾手植，好事憶陶公。
舟航依浦定，星斗滿江寒。若比陰霾日，何妨夜未闌。
近戍離金落，孤岑望火門。惟將知命意，瀟灑向乾坤。
叢菊生堤上，此花長後時。有人還采掇，何必在春期。
景夕殘霞落，秋寒細雨晴。短纓何用濯，舟在月中行。
堤壞漏江水，地坳成野塘。晚荷人不折，留取作秋香。
左宦終何路，攄懷亦自寬。襞箋嘲白鷺，無意喻梟鸞。
樓空人不歸，雲白去時衣。黃鶴無心下，長應笑令威。
白帝朝驚浪，陽臺暮映雲。等閒生險易，世路只如君。
櫓慢生輕浪，帆虛帶白雲。客船雖狹小，容得瘦將軍。
靜看秋江水，風漸浪微平。人間馳競處，塵土自波成。
風借帆方疾，風回棹卻遲。較量人世事，不校一毫釐。
咫尺愁風雨，匡廬不可登。只疑雲霧窟，猶有六朝僧。
江草何多思，冬青尚滿洲。誰能驚鵩鳥，作賦為沙鷗。
幸有煙波興，寧辭筆硯勞。緣情無怨刺，卻似反離騷。
沙上獨行時，高吟到楚詞。難將垂岸蓼，盈把當江蘺。
秋寒鷹隼健，逐雀下雲空。知是江湖客，無心擊塞鴻。
幽懷念煙水，長恨隔龍沙。今日滕王閣，分明見落霞。
江流何渺渺，懷古獨依依。漁父非賢者，蘆中但有磯。
風雨正甘寢，雲霓忽曉晴。放歌雖自遣，一歲又崢嶸。
幽思正遲遲，沙邊濯弄時。自憐非博物，猶未識鳧葵。
曾有煙波客，能歌西塞山。落花惟待月，一釣紫菱灣。
千頃水紋細，一拳嵐影孤。君山寒樹綠，曾過洞庭湖。
光闊重湖水，低斜遠雁行。未曾無興詠，多謝沈東陽。
晚菊繞江壘，忽如開古屏。莫言時節過，白日有餘馨。
日落長亭晚，山門步障青。可憐無酒分，處處有旗亭。
遠岸無行樹，經霜有伴紅。停船搜好句，題葉贈江楓。
身世比行舟，無風亦暫休。敢言終破浪，惟願穩乘流。
數畝蒼苔石，煙蒙鶴卵洲。定因詞客遇，名字始風流。
興閑停桂楫，路好過松門。不負佳山水，還開酒一樽。
短楫休敲桂，孤根自駐萍。自憐非劍氣，空向鬥牛星。
高浪如銀屋，江風一發時。筆端降太白，才大語終奇。
細竹漁家路，晴陽看結罾。喜來邀客坐，分與折腰菱。
平湖五百里，江水想通波。不奈扁舟去，其如決計何。
數逢雲斷處，去岸映高山。身到章江日，應猶未得閒。
一灣斜照水，三版順風船。未敢相邀釣，勞生只自憐。
江雨正霏微，江村晚渡稀。何曾妨釣艇，更待得魚歸。
新野舊樓名，潯陽勝賞情。照人長一色，江月共淒清。
願飲西江水，那吟北渚愁。莫教留滯跡，遠比蔡昭侯。
湖口分江水，東流獨有情。常時好風物，誰伴謝宣城。
潯陽江畔菊，應似古來秋。為問幽棲客，吟時得酒不。
高峰有佳號，千尺倚寒風。若使爐煙在，猶應為上公。
萬木已清霜，江邊村事忙。故溪黃稻熟，一夜夢中香。
楚水苦縈回，征帆落又開。可緣非直路，卻有好風來。
遠謫歲時晏，暮江風雨寒。仍愁系舟處，驚夢近長灘。
江行無題一百首
作者：錢珝
朝代：唐

傾酒向漣漪，乘流欲去時。寸心同尺璧，投此報馮夷。江曲全縈楚，雲飛半自秦。峴山回首望，如別故鄉人。浦煙含夜色，冷日轉秋旻。自有沈碑在，清光不照人。楚岸雲空合，楚城人不來。只今誰善舞，莫恨廢章臺。行背青山郭，吟當白露秋。風流無屈宋，空詠古荊州。晚來漁父喜，網重欲收遲。恐有長江使，金錢願贖龜。去指龍沙路，徒懸象闕心。夜涼無遠夢，不為偶聞砧。霧雲疏有葉，雨浪細無花。穩放扁舟去，江天自有涯。好日當秋半，層波動旅腸。已行千裡外，誰與共秋光。潤色非東裡，官曹更建章。宦遊難自定，來喚棹船郎。夜江清未曉，徒惜月光沉。不是因行樂，堪傷老大心。翳日多喬木，維舟取束薪。靜聽江叟語，儘是厭兵人。箭漏日初短，汀煙草未衰。雨餘雖更綠，不是採蘋時。山雨夜來漲，喜魚跳滿江。岸沙平欲盡，垂蓼入船窗。渚邊新雁下，舟上獨淒涼。俱是南來客，憐君綴一行。雲密連江暗，風斜著物鳴。一杯真戰將，笑爾作愁兵。柳拂斜開路，籬邊數戶村。可能還有意，不掩向江門。不識相如渴，徒吟子美詩。江清惟獨看，心外更誰知。牽路沿江狹，沙崩岸不平。盡知行處險，誰肯載時輕。憔悴異靈均，非讒作逐臣。如逢漁父問，未是獨醒人。水含秋夜靜，雲帶夕陽高。詩癖非吾病，何妨吮短豪。帶舟維古岸，還似阻西陵。箕伯無多怒，回頭詎不能。秋雲久無雨，江燕社猶飛。卻笑舟中客，今年未得歸。帆翅初張處，雲鵬怒翼同。莫愁千里路，自有到來風。佳節雖逢菊，浮生正似萍。故山何處望，荒岸小長亭。月下江流靜，村荒人語稀。鷺鴛雖有伴，仍共影雙飛。鬥轉月未落，舟行夜已深。有村知不遠，風便數聲砧。棹驚沙鳥迅，飛濺夕陽波。不顧魚多處，應防一目羅。行到楚江岸，蒼茫人正迷。只如秦塞遠，格磔鷓鴣啼。漸覺江天遠，難逢故國書。可能無往事，空食鼎中魚。岸草連荒色，村聲樂稔年。晚晴貪獲稻，閑卻彩菱船。灘淺多遊鷺，江清易見魚。怪來吟未足，秋物欠紅蕖。蛩響依沙草，螢飛透水煙。夜涼誰詠史，空泊運租船。睡穩葉舟輕，風微浪不驚。人居蘆葦岸，終夜動秋聲。自念平生意，曾期一郡符。可知因謫宦，斑鬢入江湖。水天涼夜月，不是少清光。好景隨人物，秦淮憶建康。古來多思客，搖落恨江潭。今日秋風至，蕭疏過沔南。映竹疑村好，穿蘆覺渚幽。漸安無曠土，姜芋當農收。煙渚複煙渚，畫屏休畫屏。引愁天末去，數點暮山青。秋風動客心，寂寂不成吟。飛上危檣立，鶯啼報好音。見底高秋水，開懷萬裡天。旅吟還有伴，沙柳數枝蟬。九日自佳節，扁舟無一杯。曹園舊樽酒，戲馬憶高臺。兵火有餘燼，貧村才數家。無人爭曉渡，殘月下寒沙。渚禽菱芡足，不向稻粱爭。靜宿涼灣月，應無失侶聲。輕雲未撲霜，樹杪橘初黃。行是知名物，過風過水香。土曠深耕少，江平遠釣多。平生皆棄本，金革竟如何。海月非常物，等閒不可尋。披沙應有地，淺處定無金。風晚冷颼颼，蘆花已白頭。舊來紅葉寺，堪憶玉京秋。渺渺望天涯，清漣浸赤霞。難逢星漢使，烏鵲日乘槎。風好來無陣，雲開去有蹤。釣歌無遠近，應喜罷艨艟。吳疆連楚甸，楚俗異吳鄉。謾把樽中物，無人啄蟹黃。岸綠野煙遠，江紅斜照微。撐開小漁艇，應到月明歸。雨餘江始漲，漾漾見流薪。曾歎河中木，斯言憶古人。垂露晚猶濃，清風不易逢。涉江雖已晚，高樹搴芙蓉。乘舟維夏口，煙野獨行時。不見頭陀寺，空懷幼婦碑。晚泊武昌岸，津亭疏柳風。數株曾手植，好事憶陶公。舟航依浦定，星斗滿江寒。若比陰霾日，何妨夜未闌。近戍離金落，孤岑望火門。惟將知命意，瀟灑向乾坤。叢菊生堤上，此花長後時。有人還採掇，何必在春期。景夕殘霞落，秋寒細雨晴。短纓何用濯，舟在月中行。堤壞漏江水，地坳成野塘。晚荷人不折，留取作秋香。左宦終何路，攄懷亦自寬。襞箋嘲白鷺，無意喻梟鸞。樓空人不歸，雲白去時衣。黃鶴無心下，長應笑令威。白帝朝驚浪，陽臺暮映雲。等閒生險易，世路只如君。櫓慢生輕浪，帆虛帶白雲。客船雖狹小，容得瘦將軍。靜看秋江水，風漸浪微平。人間馳競處，塵土自波成。風借帆方疾，風回棹卻遲。較量人世事，不校一毫釐。咫尺愁風雨，匡廬不可登。只疑雲霧窟，猶有六朝僧。江草何多思，冬青尚滿洲。誰能驚鵩鳥，作賦為沙鷗。幸有煙波興，寧辭筆硯勞。緣情無怨刺，卻似反離騷。沙上獨行時，高吟到楚詞。難將垂岸蓼，盈把當江蘺。秋寒鷹隼健，逐雀下雲空。知是江湖客，無心擊塞鴻。幽懷念煙水，長恨隔龍沙。今日滕王閣，分明見落霞。江流何渺渺，懷古獨依依。漁父非賢者，蘆中但有磯。風雨正甘寢，雲霓忽曉晴。放歌雖自遣，一歲又崢嶸。幽思正遲遲，沙邊濯弄時。自憐非博物，猶未識鳧葵。曾有煙波客，能歌西塞山。落花惟待月，一釣紫菱灣。千頃水紋細，一拳嵐影孤。君山寒樹綠，曾過洞庭湖。光闊重湖水，低斜遠雁行。未曾無興詠，多謝沈東陽。晚菊繞江壘，忽如開古屏。莫言時節過，白日有餘馨。日落長亭晚，山門步障青。可憐無酒分，處處有旗亭。遠岸無行樹，經霜有伴紅。停船搜好句，題葉贈江楓。身世比行舟，無風亦暫休。敢言終破浪，惟願穩乘流。數畝蒼苔石，煙蒙鶴卵洲。定因詞客遇，名字始風流。興閑停桂楫，路好過松門。不負佳山水，還開酒一樽。短楫休敲桂，孤根自駐萍。自憐非劍氣，空向鬥牛星。高浪如銀屋，江風一發時。筆端降太白，才大語終奇。細竹漁家路，晴陽看結罾。喜來邀客坐，分與折腰菱。平湖五百里，江水想通波。不奈扁舟去，其如決計何。數逢雲斷處，去岸映高山。身到章江日，應猶未得閒。一灣斜照水，三版順風船。未敢相邀釣，勞生只自憐。江雨正霏微，江村晚渡稀。何曾妨釣艇，更待得魚歸。新野舊樓名，潯陽勝賞情。照人長一色，江月共淒清。願飲西江水，那吟北渚愁。莫教留滯跡，遠比蔡昭侯。湖口分江水，東流獨有情。常時好風物，誰伴謝宣城。潯陽江畔菊，應似古來秋。為問幽棲客，吟時得酒不。高峰有佳號，千尺倚寒風。若使爐煙在，猶應為上公。萬木已清霜，江邊村事忙。故溪黃稻熟，一夜夢中香。楚水苦縈回，征帆落又開。可緣非直路，卻有好風來。遠謫歲時晏，暮江風雨寒。仍愁系舟處，驚夢近長灘。
江行無題一百首·一
作者：錢珝
朝代：唐

傾酒向漣漪，乘流欲去時。
寸心同尺璧，投此報馮夷。
江行無題一百首·一百
作者：錢珝
朝代：唐

遠謫歲時[晏]，暮江風雨寒。
仍愁繫舟處，驚夢近長灘。
江行無題一百首·七十七
作者：錢珝
朝代：唐

曾有煙波客，能歌西塞山。
落花惟待月，一釣紫菱灣。
江行無題一百首·七十三
作者：錢珝
朝代：唐

幽懷念煙水，長恨隔龍沙。
今日滕王閣，分明見落霞。
江行無題一百首·七十九
作者：錢珝
朝代：唐

光闊重湖水，低斜遠鴈行。
未曾無興詠，多謝沈東陽。
江行無題一百首·七十二
作者：錢珝
朝代：唐

秋寒鷹隼健，逐雀下雲空。
知是江湖客，無心擊塞鴻。
江行無題一百首·七十五
作者：錢珝
朝代：唐

風雨正甘寢，雲霓忽曉晴。
放歌雖自遣，一歲又崢嶸。
江行無題一百首·三
作者：錢珝
朝代：唐

浦煙含夜色，冷日轉秋旻。
自有沈碑在，清光不照人。
江行無題一百首·三十一
作者：錢珝
朝代：唐

岸草連荒色，村聲樂稔年。
晚晴貪穫稻，閑却採菱船。
江行無題一百首·三十七
作者：錢珝
朝代：唐

古來多思客，搖落恨江潭。
今日秋風至，蕭疎過沔南。
江行無題一百首·三十三
作者：錢珝
朝代：唐

蛩響依沙草，螢飛透水煙。
夜涼誰詠史，空泊運租船。
江行無題一百首·三十二
作者：錢珝
朝代：唐

灘淺多遊鷺，江清易見魚。
怪來吟未足，秋物欠紅蕖。
江行無題一百首·三十五
作者：錢珝
朝代：唐

自念平生意，曾期一郡符。
可知因謫宦，斑鬢入江湖。
江行無題一百首·三十八
作者：錢珝
朝代：唐

映竹疑村好，穿蘆覺渚幽。
漸安無曠土，薑芋當農收。
江行無題一百首·三十六
作者：錢珝
朝代：唐

水天涼夜月，不是少清光。
好景隨人物，秦淮憶建康。
江行無題一百首·三十四
作者：錢珝
朝代：唐

睡穩葉舟輕，風微浪不驚。
人居蘆葦岸，終夜動秋聲。
江行無題一百首·九十
作者：錢珝
朝代：唐

數逢雲斷處，去岸映高山。
身到章江日，應猶未得閑。
江行無題一百首·九十一
作者：錢珝
朝代：唐

一灣斜照水，三版順風船。
未敢相邀釣，勞生只自憐。
江行無題一百首·九十七
作者：錢珝
朝代：唐

高峯有佳號，千尺倚寒風。
若使爐煙在，猶應爲上公。
江行無題一百首·九十九
作者：錢珝
朝代：唐

楚水苦縈回，征帆落又開。
可緣非直路，却有好風來。
江行無題一百首·九十五
作者：錢珝
朝代：唐

湖口分江水，東流獨有情。
常時好風物，誰伴謝宣城。
江行無題一百首·九十四
作者：錢珝
朝代：唐

願飲西江水，那吟北渚愁。
莫教留滯跡，遠比蔡昭侯。
江行無題一百首·二
作者：錢珝
朝代：唐

江曲全縈楚，雲飛半自秦。
峴山迴首望，如別故鄉人。
江行無題一百首·二十一
作者：錢珝
朝代：唐

水含秋夜靜，雲帶夕陽高。
詩癖非吾病，何妨吮短豪。
江行無題一百首·二十九
作者：錢珝
朝代：唐

行到楚江岸，蒼茫人正迷。
秪如秦塞遠，格磔鷓鴣啼。
江行無題一百首·二十二
作者：錢珝
朝代：唐

帶舟維古岸，還似阻西陵。
箕伯無多怒，回頭詎不能。
江行無題一百首·二十六
作者：錢珝
朝代：唐

月下江流靜，村荒人語稀。
鷺鴛雖有伴，仍共影雙飛。
江行無題一百首·五十
作者：錢珝
朝代：唐

風好來無陣，雲開去有踪。
釣歌無遠近，應喜罷艨艟。
江行無題一百首·五十一
作者：錢珝
朝代：唐

吳疆連楚甸，楚俗異吳鄉。
謾把罇中物，無人啄蟹黃。
江行無題一百首·五十二
作者：錢珝
朝代：唐

岸綠野煙遠，江紅斜照微。
撑開小漁艇，應到月明歸。
江行無題一百首·五十五
作者：錢珝
朝代：唐

乘舟維夏口，煙野獨行時。
不見頭陀寺，空懷幼婦碑。
江行無題一百首·五十八
作者：錢珝
朝代：唐

近戍離金落，孤岑望火門。
惟將知命意，瀟灑向乾坤。
江行無題一百首·五十四
作者：錢珝
朝代：唐

垂露晚猶濃，清風不易逢。
涉江雖已晚，高樹搴芙蓉。
江行無題一百首·八
作者：錢珝
朝代：唐

霧雲疎有葉，雨浪細無花。
穩放扁舟去，江天自有涯。
江行無題一百首·八十三
作者：錢珝
朝代：唐

身世比行舟，無風亦暫休。
敢言終破浪，惟願穩乘流。
江行無題一百首·八十二
作者：錢珝
朝代：唐

遠岸無行樹，經霜有伴紅。
停船搜好句，題葉贈江楓。
江行無題一百首·八十五
作者：錢珝
朝代：唐

興閑停桂楫，路好過松門。
不負佳山水，還開酒一樽。
江行無題一百首·八十八
作者：錢珝
朝代：唐

細竹漁家路，晴陽看結罾。
喜來邀客坐，分與折腰菱。
江行無題一百首·八十六
作者：錢珝
朝代：唐

短檝休敲桂，孤根自駐萍。
自憐非劒氣，空向斗牛星。
江行無題一百首·八十四
作者：錢珝
朝代：唐

數畝蒼苔石，煙蒙鶴卵洲。
定因詞客遇，名字始風流。
江行無題一百首·六
作者：錢珝
朝代：唐

晚來漁父喜，網重欲收遲。
恐有長江使，金錢願贖龜。
江行無題一百首·六十
作者：錢珝
朝代：唐

景夕殘霞落，秋寒細雨晴。
短纓何用濯，舟在月中行。
江行無題一百首·六十七
作者：錢珝
朝代：唐

風借帆方疾，風回櫂却遲。
較量人世事，不校一毫釐。
江行無題一百首·六十三
作者：錢珝
朝代：唐

樓空人不歸，雲白去時衣。
黃鶴無心下，長應笑令威。
江行無題一百首·六十五
作者：錢珝
朝代：唐

櫓慢生輕浪，帆虛帶白雲。
客船雖狹小，容得瘦將軍。
江行無題一百首·六十八
作者：錢珝
朝代：唐

咫尺愁風雨，匡廬不可登。
秪疑雲霧窟，猶有六朝僧。
江行無題一百首·六十四
作者：錢珝
朝代：唐

白帝朝驚浪，陽臺暮映雲。
等閑生險易，世路秪如君。
江行無題一百首·十一
作者：錢珝
朝代：唐

夜江清未曉，徒惜月光沉。
不是因行樂，堪傷老大心。
江行無題一百首·十三
作者：錢珝
朝代：唐

箭漏日初短，汀煙草未衰。
雨餘雖更綠，不是採蘋時。
江行無題一百首·十二
作者：錢珝
朝代：唐

翳日多喬木，維舟取束薪。
靜聽江叟語，盡是厭兵人。
江行無題一百首·十五
作者：錢珝
朝代：唐

渚邊新鴈下，舟上獨淒涼。
俱是南來客，憐君綴一行。
江行無題一百首·十八
作者：錢珝
朝代：唐

不識相如渴，徒吟子美詩。
江清惟獨看，心外更誰知。
江行無題一百首·四
作者：錢珝
朝代：唐

楚岸雲空合，楚城人不來。
祗今誰善舞，莫恨廢章臺。
江行無題一百首·四十
作者：錢珝
朝代：唐

秋風動客心，寂寂不成吟。
飛上危檣立，鶯啼報好音。
江行無題一百首·四十二
作者：錢珝
朝代：唐

九日自佳節，扁舟無一杯。
曹園舊罇酒，戲馬憶高臺。
江行無題一百首·四十五
作者：錢珝
朝代：唐

輕雲未撲霜，樹杪橘初黃。
行是知名物，過風過水香。
江行無題一百首·四十六
作者：錢珝
朝代：唐

土曠深耕少，江平遠釣多。
平生皆棄本，金革竟如何。
禁闈玩雪寄薛左丞
作者：錢珝
朝代：唐

玄雲低禁苑，飛雪滿神州。
虛白生臺榭，寒光入冕旒。
粉凝宮壁靜，乳結洞門幽。
細繞迴風轉，輕隨落羽浮。
怒濤堆砌石，新月孕簾鉤。
爲報詩人道，豐年頌聖猷。
（見《錢考功集》卷六。
《全唐詩》卷二三八收作錢起詩。
吳企明云薛左丞指薛廷珪）。
罷章陵令山居過中峯道者二首·一
作者：錢珝
朝代：唐

寧辭園令秩，不改淵明調。
解印無與言，見山始一笑。
幽人還絕境，誰道苦奔峭。
隨雲剩渡溪，出門更垂釣。
吾廬青霞裏，窗樹玄猿嘯。
微月清風來，方知散髮妙。
罷章陵令山居過中峯道者二首·二
作者：錢珝
朝代：唐

丘壑去如此，暮年始棲偃。
賴遇無心雲，不笑歸來晚。
鳴鳩拂紅枝，初服傍清畎。
昨日山僧來，猶嫌嘉遯淺。
託君紫陽家，路滅心更遠。
梯雲創其居，抱犢上絕巘。
杏田溪一曲，霞境峰幾轉。
路石挂飛泉，謝公應在眼。
願言攜手去，採藥長不返。
（見《錢考功集》卷三。
《全唐詩》卷二三六收作錢起詩。
吳企明云章陵爲唐文宗陵。
）。
蜀國偶題
作者：錢珝
朝代：唐

忽憶明皇西幸時，暗傷潛恨竟誰知。
佩蘭應語宮臣道，莫向金盤進茘枝。
蜀國偶題
作者：錢珝
朝代：唐

忽憶明皇西幸時，暗傷潛恨竟誰知。佩蘭應語宮臣道，莫向金盤進荔枝。
裴侍郎湘川迴以青竹筒相遺因而贈之
作者：錢珝
朝代：唐

楚竹青玉潤，從來湘水陰。
緘書取直節，君子知虛心。
入用隨憲簡，積文不受金。
體將丹鳳直，色映秋霜深。
寧肯假伶倫，謬爲龍鳳吟。
唯將翰院客，昔秘瑤華音。
長跪捧嘉貺，歲寒慚所欽。
（同前。
吳企明云裴侍郎爲裴瓚）。
赴章陵酬李卿留別
作者：錢珝
朝代：唐

一官叨下秩，九棘謝知音。
芳草文園路，春愁滿別心。
（見《萬首唐人絕句》卷八一、《錢考功集》卷十，均收作錢起詩。
《全唐詩》卷二三九收作錢起詩）。
送王郎中
作者：錢珝
朝代：唐

惜別遠相送，却成惆悵多。
獨歸回首處，爭那暮山何。
送王郎中
作者：錢珝
朝代：唐

惜別遠相送，卻成惆悵多。獨歸回首處，爭那暮山何。
玉壺冰
作者：錢眾仲
朝代：唐

冬律初陰結，寒冰貯玉壺。霜姿雖異稟，虹氣亦相符。對月光宜並，臨池影不孤。貞堅方共濟，同處豈殊途。色瑩連城璧，形分照乘珠。提攜今在此，抱素節寧渝。
貢院樓北新栽小松
作者：錢眾仲
朝代：唐

愛此淩霜操，移來獨佔春。貞心初得地，勁節始依人。籠月煙猶薄，當軒色轉新。枝低無宿羽，葉靜不留塵。每與芝蘭近，常慚雨露均。幸因逢顧盼，生植及茲辰。
玉壺冰
作者：錢衆仲
朝代：唐

冬律初陰結，寒冰貯玉壺。
霜姿雖異稟，虹氣亦相符。
對月光宜竝，臨池影不孤。
貞堅方共濟，同處豈殊途。
色瑩連城璧，形分照乘珠。
提攜今在此，抱素節寧渝。
貢院樓北新栽小松
作者：錢衆仲
朝代：唐

愛此凌霜操，移來獨占春。
貞心初得地，勁節始依人。
籠月煙猶薄，當軒色轉新。
枝低無宿羽，葉靜不留塵。
每與芝蘭近，常慙雨露均。
幸因逢顧盼，生植及茲辰。
七盤嶺阻寇聞李端公先到南楚
作者：錢起
朝代：唐

日暮窮途淚滿襟，雲天南望羨飛禽。
阮腸暗與孤鴻斷，江水遙連別恨深。
明月既能通憶夢，青山何用隔同心。
秦楚眼看成絕國，相思一寄白頭吟。
七盤嶺阻寇聞李端公先到南楚
作者：錢起
朝代：唐

日暮窮途淚滿襟，雲天南望羨飛禽。阮腸暗與孤鴻斷，秦楚眼看成絕國，相思一寄白頭吟。
下第題長安客舍
作者：錢起
朝代：唐

不遂青雲望，愁看黃鳥飛。梨花度寒食，客子未春衣。世事隨時變，交情與我違。空餘主人柳，相見卻依依。
下第題長安客舍
作者：錢起
朝代：唐

不遂青雲望，愁看黃鳥飛。
棃花度寒食，客子未春衣。
世事隨時變，交情與我違。
空餘主人柳，相見却依依。
中書王舍人輞川舊居
作者：錢起
朝代：唐

幾年家絕壑，滿徑種芳蘭。帶石買松貴，通溪漲水寬。
誦經連穀響，吹律減雲寒。誰謂桃源裏，天書問考盤。
一從解蕙帶，三入偶蟬冠。今夕複何夕，歸休尋舊歡。
片雲隔蒼翠，春雨半林湍。藤長穿松蓋，花繁壓藥欄。
景深青眼下，興絕彩毫端。笑向同來客，登龍此地難。
中書王舍人輞川舊居
作者：錢起
朝代：唐

幾年家絕壑，滿徑種芳蘭。帶石買松貴，通溪漲水寬。誦經連穀響，吹律減雲寒。誰謂桃源裡，天書問考盤。一從解蕙帶，三入偶蟬冠。今夕複何夕，歸休尋舊歡。片雲隔蒼翠，春雨半林湍。藤長穿松蓋，花繁壓藥欄。景深青眼下，興絕彩毫端。笑向同來客，登龍此地難。
中書王舍人輞川舊居
作者：錢起
朝代：唐

幾年家絕壑，滿徑種芳蘭。
帶石買松貴，通溪漲水寬。
誦經連谷響，吹律減雲寒。
誰謂桃源裏，天書問考槃。
一從解蕙帶，三入偶蟬冠。
今夕復何夕，歸休尋舊歡。
片雲隔蒼翠，春雨半林湍。
藤長穿松蓋，花繁壓藥欄。
景深青眼下，興絕綵毫端。
笑向同來客，登龍此地難。
中書遇雨
作者：錢起
朝代：唐

濟旱惟宸慮，為霖即上臺。雲銜七曜起，雨拂九門來。綸閣飛絲度，龍渠激溜回。色翻池上藻，香裛鼎前杯。湘燕皆舒翼，沙鱗豈曝腮。尺波應萬假，虞海載沿洄。
中書遇雨
作者：錢起
朝代：唐

濟旱惟宸慮，爲霖即上台。
雲銜七曜起，雨拂九門來。
綸閣飛絲度，龍渠激霤迴。
色翻池上藻，香裛鼎前杯。
湘燕皆舒翼，沙鱗豈曝腮。
尺波應萬假，虞海載沿洄。
九日宴浙江西亭
作者：錢起
朝代：唐

詩人九日憐芳菊，筵客高齋宴浙江。漁浦浪花搖素壁，四子醉時爭講習，笑論黃霸舊為邦。
九日宴浙江西亭
作者：錢起
朝代：唐

詩人九日憐芳菊，筵客高齋宴浙江。
漁浦浪花搖素壁，西陵樹色入秋窗。
木奴向熟懸金實，桑落新開瀉玉缸。
四子醉時爭講習，笑論黃霸舊爲邦。
九日寄侄箊箕等
作者：錢起
朝代：唐

採菊偏相憶，傳香寄便風。今朝竹林下，莫使桂尊空。
九日寄姪箊箕等
作者：錢起
朝代：唐

采菊偏相憶，傳香寄便風。今朝竹林下，莫使桂尊空。
九日田舍
作者：錢起
朝代：唐

今日陶家野興偏，東籬黃菊映秋田。浮雲暝鳥飛將盡，始達青山新月前。
九日登玉山
作者：錢起
朝代：唐

霞景青山上，誰知此勝遊。龍沙傳往事，菊酒對今秋。步石隨雲起，題詩向水流。忘歸更有處，松下片雲幽。
九日閒居寄登高數子
作者：錢起
朝代：唐

初服棲窮巷，重陽憶舊遊。門閑謝病日，心醉授衣秋。
酒盡寒花笑，庭空暝雀愁。今朝落帽客，幾處管弦留。
九日閒居寄登高數子
作者：錢起
朝代：唐

初服棲窮巷，重陽憶舊遊。門閑謝病日，心醉授衣秋。酒盡寒花笑，庭空暝雀愁。今朝落帽客，幾處管絃留。
京兆尹廳前甘棠樹降甘露
作者：錢起
朝代：唐

內史用堯意，理京宣惠慈。氣和祥則降，孰謂天難知。濟旱露為兆，有如塤應篪。豈無夭桃樹，灑此甘棠枝。玉色與人淨，珠光臨筆垂。協風與之俱，物性皆熙熙。何必鳳池上，方看作霖時。
京兆尹廳前甘棠樹降甘露
作者：錢起
朝代：唐

內史用堯意，理京宣惠慈。
氣和祥則降，孰謂天難知。
濟旱露爲兆，有如塤應篪。
豈無夭桃樹，灑此甘棠枝。
玉色與人淨，珠光臨筆垂。
協風與之俱，物性皆熙熙。
何必鳳池上，方看作霖時。
仲春宴王補闕城東小池
作者：錢起
朝代：唐

王孫興至幽尋好，芳草春深景氣和。
藥院愛隨流水入，山齋喜與白雲過。
猶嫌巢鶴窺人遠，不厭叢花對客多。
醉來倚玉無餘事，目送歸鴻笑復歌。
仲春宴王補闕城東小池
作者：錢起
朝代：唐

王孫興至幽尋好，芳草春深景氣和。藥院愛隨流水入，醉來倚玉無餘事，目送歸鴻笑複歌。
仲春晚尋覆釜山
作者：錢起
朝代：唐

蝴蝶弄和風，飛花不知晚。王孫尋芳草，步步忘路遠。況我愛青山，涉趣皆遊踐。縈回必中路，陰晦陽複顯。古岸生新泉，霞峰映雪巘。交枝花色異，奇石雲根淺。碧洞志忘歸，紫芝行可搴。應嗤嵇叔夜，林臥方沉湎。
仲春晚尋覆釜山
作者：錢起
朝代：唐

蝴蝶弄和風，飛花不知晚。
王孫尋芳草，步步忘路遠。
況我愛青山，涉趣皆遊踐。
縈迴必中路，陰晦陽復顯。
古岸生新泉，霞峰映雪巘。
交枝花色異，奇石雲根淺。
碧洞志忘歸，紫芝行可搴。
應嗤嵇叔夜，林臥方沈湎。
偶成
作者：錢起
朝代：唐

含毫意不淺，微月上簾櫳。
門靜吏人息，心閑囹圄空。
繁星入疎樹，驚鵲倦秋風。
始覺牽卑劇，宵眠亦在公。
偶成
作者：錢起
朝代：唐

含毫意不淺，微月上簾櫳。門靜吏人息，心閑囹圄空。繁星入疏樹，驚鵲倦秋風。始覺牽卑劇，宵眠亦在公。
再得華侍禦書，聞巴中臥病
作者：錢起
朝代：唐

芳信來相續，同心遠更親。數重雲外樹，不隔眼中人。夢寐花驄色，相思黃鳥春。更聞公幹病，一夜二毛新。
冬夜題旅館
作者：錢起
朝代：唐

退飛憶林藪，樂業羨黎庶。四海盡窮途，一枝無宿處。嚴冬北風急，中夜哀鴻去。孤燭思何深，寒窗坐難曙。勞歌待明發，惆悵盈百慮。
初至京口示諸弟
作者：錢起
朝代：唐

還家百戰後，訪故幾人存。兄弟得相見，榮枯何處論。新詩添卷軸，舊業見兒孫。點檢平生事，焉能出蓽門。
初黃綬赴藍田縣作
作者：錢起
朝代：唐

蟠木無匠伯，終年棄山樊。
苦心非良知，安得入君門。
忽忝英達顧，寧窺造化恩。
螢光起腐草，雲翼騰沈鯤。
片石世何用，良工心所存。
一叨尉京甸，三省慚黎元。
賢尹正趨府，僕夫儼歸軒。
眼中縣胥色，耳裏蒼生言。
居人散山水，即景真桃源。
鹿聚入田逕，雞鳴隔嶺村。
飡和俗久清，到邑政空論。
且嘉訟庭寂，前階滿芳蓀。
初黃綬赴藍田縣作
作者：錢起
朝代：唐

蟠木無匠伯，終年棄山樊。苦心非良知，安得入君門。
忽忝英達顧，寧窺造化恩。螢光起腐草，雲翼騰沉鯤。
片石世何用，良工心所存。一叨尉京甸，三省慚黎元。
賢尹正趨府，僕夫儼歸軒。眼中縣胥色，耳裏蒼生言。
居人散山水，即景真桃源。鹿聚入田徑，雞鳴隔嶺村。
餐和俗久清，到邑政空論。且嘉訟庭寂，前階滿芳蓀。
初黃綬赴藍田縣作
作者：錢起
朝代：唐

蟠木無匠伯，終年棄山樊。苦心非良知，安得入君門。忽忝英達顧，寧窺造化恩。螢光起腐草，雲翼騰沉鯤。片石世何用，良工心所存。一叨尉京甸，三省慚黎元。賢尹正趨府，僕夫儼歸軒。眼中縣胥色，耳裡蒼生言。居人散山水，即景真桃源。鹿聚入田徑，雞鳴隔嶺村。餐和俗久清，到邑政空論。且嘉訟庭寂，前階滿芳蓀。
別張起居
作者：錢起
朝代：唐

有別時留恨，銷魂況在今。風濤初振海，鵷鷺各辭林。舊國關河絕，新秋草露深。陸機嬰世網，應負故山心。
南中春意
作者：錢起
朝代：唐

入仕無知言，游方隨世道。平生願開濟，遇物幹懷抱。
已阻青雲期，甘同散樗老。客游南海曲，坐見韶陽早。
舊國別佳人，他鄉思芳草。惜無鴻鵠翅，安得淩蒼昊。
南中春意
作者：錢起
朝代：唐

入仕無知言，遊方隨世道。
平生願開濟，遇物干懷抱。
已阻青雲期，甘同散樗老。
客遊南海曲，坐見韶陽蚤。
舊國別佳人，他鄉思芳草。
惜無鴻鵠翅，安得凌蒼昊。
南中春意
作者：錢起
朝代：唐

入仕無知言，遊方隨世道。平生願開濟，遇物幹懷抱。已阻青雲期，甘同散樗老。客遊南海曲，坐見韶陽早。舊國別佳人，他鄉思芳草。惜無鴻鵠翅，安得淩蒼昊。
南溪春耕
作者：錢起
朝代：唐

荷蓑趣南徑，戴勝鳴條枚。溪雨有餘潤，土膏寧厭開。溝塍落花盡，耒耜度雲回。誰道耦耕倦，仍兼勝賞催。日長農有暇，悔不帶經來。
南溪春耕
作者：錢起
朝代：唐

荷蓑趣南逕，戴勝鳴條枚。
溪雨有餘潤，土膏寧厭開。
溝塍落花盡，耒耜度雲迴。
誰道耦耕倦，仍兼勝賞催。
日長農有暇，悔不帶經來。
同嚴逸人東溪泛舟
作者：錢起
朝代：唐

子陵江海心，高跡此閑放。漁舟在溪水，曾是敦夙尚。朝霽收雲物，垂綸獨清曠。寒花古岸傍，唳鶴晴沙上。紛吾好貞逸，不遠來相訪。已接方外遊，仍陪郢中唱。歡言盡佳酌，高興延秋望。日暮浩歌還，紅霞亂青嶂。
同李五夕次香山精舍訪憲上人
作者：錢起
朝代：唐

彼岸聞山鐘，仙舟過苕水。松門入幽映，石徑趨迤邐。初月開草堂，遠公方覯止。忘言在閑夜，凝念得微理。泠泠功德池，相與滌心耳。
同王員外隴城絕句
作者：錢起
朝代：唐

三軍版築脫金刀，黎庶翻慚將士勞。不憶新城連嶂起，唯驚畫角入雲高。
同王錥起居程浩郎中韓翃舍人題安國寺用上人院
作者：錢起
朝代：唐

慧眼沙門真遠公，經行宴坐有儒風。香緣不絕簪裾會，狂夫入室無餘事，唯與天花一笑同。
同王錥起居程浩郎中韓翃舍人題安國寺用上人院
作者：錢起
朝代：唐

慧眼沙門真遠公，經行宴坐有儒風。
香緣不絕簪裾會，禪想寧妨藻思通。
曙後鑪煙生不滅，晴來堦色並歸空。
狂夫入室無餘事，唯與天花一笑同。
同程九早入中書
作者：錢起
朝代：唐

漢家賢相重英奇，蟠木何材也見知。不意雲霄能自致，獨慚皇鑒明如日，未厭春光向玉墀。
同程九早入中書
作者：錢起
朝代：唐

漢家賢相重英奇，蟠木何材也見知。
不意雲霄能自致，空驚鵷鷺忽相隨。
臘雪初明柏子殿，春光欲上萬年枝。
獨慙皇鑒明如日，未厭春光向玉墀。
同鄔戴關中旅寓
作者：錢起
朝代：唐

文士皆求遇，今人誰至公。靈台一寄宿，楊柳再春風。
更惜忘形友，頻年失志同。羽毛齊燕雀，心事阻鴛鴻。
留滯慚歸養，飛鳴恨觸籠。橘懷鄉夢裏，書去客愁中。
殘雪迷歸雁，韶光棄斷蓬。吞悲問唐舉，何路出屯蒙。
同鄔戴關中旅寓
作者：錢起
朝代：唐

文士皆求遇，今人誰至公。
靈臺一寄宿，楊柳再春風。
更惜忘形友，頻年失志同。
羽毛齊燕雀，心事阻鴛鴻。
留滯慚歸養，飛鳴恨觸籠。
橘懷鄉夢裏，書去客愁中。
殘雪迷歸雁，韶光棄斷蓬。
吞悲問唐舉，何路出屯蒙。
同鄔戴關中旅寓
作者：錢起
朝代：唐

文士皆求遇，今人誰至公。靈臺一寄宿，楊柳再春風。更惜忘形友，頻年失志同。羽毛齊燕雀，心事阻鴛鴻。留滯慚歸養，飛鳴恨觸籠。橘懷鄉夢裡，書去客愁中。殘雪迷歸雁，韶光棄斷蓬。吞悲問唐舉，何路出屯蒙。
和人秋歸終南山別業
作者：錢起
朝代：唐

舊居三顧後，晚節重幽尋。野徑到門盡，山窗連竹陰。昔年鶯出穀，今日鳳歸林。物外淩雲操，誰能繼此心。
和人秋歸終南山別業
作者：錢起
朝代：唐

舊居三顧後，晚節重幽尋。
野逕到門盡，山窗連竹陰。
昔年鶯山谷，今日鳳歸林。
物外凌雲操，誰能繼此心。
和劉七讀書
作者：錢起
朝代：唐

夜雨深館靜，苦心黃卷前。雲陰留墨沼，螢影傍華編。夢鳥富清藻，通經仍妙年。何愁丹穴鳳，不飲玉池泉。
和劉明府宴縣前山亭
作者：錢起
朝代：唐

城隅勞心處，雪後歲芳開。山映千花出，泉經萬井來。翔鸞欲下舞，上客且留杯。
和劉明府宴縣前山亭
作者：錢起
朝代：唐

城隅勞心處，雪後歲芳開。
山暎千花出，泉經萬井來。
翔鸞欲下舞，上客且留杯。
和張僕射塞下曲
作者：錢起
朝代：唐

月黑雁飛高，單於夜遁逃。欲將輕騎逐，大雪滿弓刀。
和張僕射塞下曲·其三
作者：錢起
朝代：唐
体裁：乐府曲辞

月黑雁飛高，單于夜遁逃。欲將輕騎逐，大雪滿弓刀。
和慕容法曹尋漁者寄城中故人
作者：錢起
朝代：唐

孤煙一點綠溪湄，漁父幽居即舊基。
飢鷺不驚收釣處，閑麛應乳負暄時。
茅齋對雪開尊好，穉子焚枯飯客遲。
勝事宛然懷抱裏，頃來新得謝公詩。
和慕容法曹尋漁者寄城中故人
作者：錢起
朝代：唐

孤煙一點綠溪湄，漁父幽居即舊基。饑鷺不驚收釣處，
勝事宛然懷抱裏，頃來新得謝公詩。
和慕容法曹尋漁者寄城中故人
作者：錢起
朝代：唐

孤煙一點綠溪湄，漁父幽居即舊基。饑鷺不驚收釣處，勝事宛然懷抱裡，頃來新得謝公詩。
和李員外扈駕幸溫泉宮
作者：錢起
朝代：唐

未央月曉度疎鐘，鳳輦時巡出九重。
雪霽山門迎瑞日，雲開水殿候飛龍。
經寒不入宮中樹，佳氣常薰仗外峯。
遙羨枚臯扈仙蹕，偏承霄漢渥恩濃。
和李員外扈駕幸溫泉宮
作者：錢起
朝代：唐

未央月曉度疏鐘，鳳輦時巡出九重。雪霽山門迎瑞日，遙羨枚皋扈仙蹕，偏承霄漢渥恩濃。
和王員外雪晴早朝
作者：錢起
朝代：唐

紫微晴雪帶恩光，繞仗偏隨鴛鷺行。
長信月留寧避曉，宜春花滿不飛香。
獨看積素凝清禁，已覺輕寒讓太陽。
題柱盛名兼絕唱，風流誰繼漢田郎。
和王員外雪晴早朝
作者：錢起
朝代：唐

紫微晴雪帶恩光，繞仗偏隨鴛鷺行。長信月留寧避曉，題柱盛名兼絕唱，風流誰繼漢田郎。
和範郎中宿直中書，曉玩清池，贈南省同僚兩垣遺補
作者：錢起
朝代：唐

青瑣留才子，春池靜禁林。自矜仙島勝，宛在掖垣深。引派彤庭裡，含虛玉砌陰。漲來知聖澤，清處見天心。蘭氣飄紅岸，文星動碧潯。鳳棲長近日，虯臥欲為霖。席寵雖高位，流謙乃素襟。焚香春漏盡，假寐曉鶯吟。丹地宜清泚，朝陽複照臨。司言兼逸趣，鼓興接知音。六義驚摛藻，三臺響擲金。為憐風水外，落羽此漂沉。
和范郎中宿直中書曉翫清池贈南省同僚兩垣遺補
作者：錢起
朝代：唐

青瑣留才子，春池靜禁林。
自矜仙島勝，宛在掖垣深。
引派彤庭裏，含虛玉砌陰。
漲來知聖澤，清處見天心。
蘭氣飄紅岸，文星動碧潯。
鳳棲長近日，虬臥欲爲霖。
席寵雖高位，流謙乃素襟。
焚香春漏盡，假寐曉鶯吟。
丹地宜清泚，朝陽復照臨。
司言兼逸趣，鼓興接知音。
六義驚摛藻，三臺響擲金。
爲憐風水外，落羽此漂沈。
和范郎中宿直中書，曉玩清池，贈南省同僚兩垣遺補
作者：錢起
朝代：唐

青瑣留才子，春池靜禁林。自矜仙島勝，宛在掖垣深。
引派彤庭裏，含虛玉砌陰。漲來知聖澤，清處見天心。
蘭氣飄紅岸，文星動碧潯。鳳棲長近日，虯臥欲為霖。
席寵雖高位，流謙乃素襟。焚香春漏盡，假寐曉鶯吟。
丹地宜清泚，朝陽複照臨。司言兼逸趣，鼓興接知音。
六義驚摛藻，三台響擲金。為憐風水外，落羽此漂沉。
和萬年成少府寓直
作者：錢起
朝代：唐

赤縣新秋夜，文人藻思催。鐘聲自仙掖，月色近霜台。
一葉兼螢度，孤雲帶雁來。明朝紫書下，應問長卿才。
和萬年成少府寓直
作者：錢起
朝代：唐

赤縣新秋夜，文人藻思催。鐘聲自仙掖，月色近霜臺。一葉兼螢度，孤雲帶雁來。明朝紫書下，應問長卿才。
和萬年成少府寓直
作者：錢起
朝代：唐

赤縣新秋夜，文人藻思催。
鐘聲自仙掖，月色近霜臺。
一葉兼螢度，孤雲帶鴈來。
明朝紫書下，應問長卿才。
和蜀縣段明府秋城望歸期
作者：錢起
朝代：唐

制錦蜀江靜，飛鳧漢闕遙。一茲風靡草，再視露盈條。旅望多愁思，秋天更泬寥。河陽傳麗藻，清韻入歌謠。
和蜀縣段明府秋城望歸期
作者：錢起
朝代：唐

製錦蜀江靜，飛鳧漢闕遙。
一茲風靡草，再視露盈條。
旅望多愁思，秋天更泬寥。
河陽傳麗藻，清韻入歌謠。
和韋侍御寓直對雨
作者：錢起
朝代：唐

名貫四科首，班宜二妙齊。
如何厭白簡，未得步金閨。
寓直晦秋雨，吟餘聞遠雞。
漏聲過旦冷，雲色向窗低。
誰謂霄漢近，翻嗟心事暌。
蘭滋人未握，霜曉鶚還棲。
佇見田郎字，親勞御筆題。
和韋侍禦寓直對雨
作者：錢起
朝代：唐

名貴四科首，班宜二妙齊。如何厭白簡，未得步金閨。寓直晦秋雨，吟餘聞遠雞。漏聲過旦冷，雲色向窗低。誰謂霄漢近，翻嗟心事暌。蘭滋人未握，霜曉鶚還棲。佇見田郎字，親勞御筆題。
哭常征君
作者：錢起
朝代：唐

萬化一朝盡，窮泉悲此君。如何丹灶術，能誤紫芝焚。
不遂蒼生望，空留封禪文。遠年隨逝水，真氣盡浮雲。
山閉龍蛇蟄，林寒麋鹿群。傷心載酒地，仙菊為誰熏。
哭常徴君
作者：錢起
朝代：唐

萬化一朝盡，窮泉悲此君。
如何丹竈術，能誤紫芝焚。
不遂蒼生望，空留封禪文。
遠年隨逝水，真氣盡浮雲。
山閉龍蛇蟄，林寒麋鹿羣。
傷心載酒地，仙菊爲誰薰。
哭常徵君
作者：錢起
朝代：唐

萬化一朝盡，窮泉悲此君。如何丹灶術，能誤紫芝焚。不遂蒼生望，空留封禪文。遠年隨逝水，真氣盡浮雲。山閉龍蛇蟄，林寒麋鹿群。傷心載酒地，仙菊為誰燻。
哭曹鈞
作者：錢起
朝代：唐

苦節推白首，憐君負此生。忠藎名空在，家貧道不行。
朝來相憶訪蓬蓽，只謂淵明猶臥疾。忽見江南吊鶴來，
一聲鄰笛殘陽裏，酹酒空堂淚滿衣。
哭曹鈞
作者：錢起
朝代：唐

苦節推白首，憐君負此生。忠藎名空在，家貧道不行。朝來相憶訪蓬蓽，只謂淵明猶臥疾。忽見江南吊鶴來，一聲鄰笛殘陽裡，酹酒空堂淚滿衣。
哭曹鈞
作者：錢起
朝代：唐

苦節推白首，憐君負此生。
忠藎名空在，家貧道不行。
朝來相憶訪蓬蓽，只謂淵明猶臥疾。
忽見江南弔鶴來，始知天上文星失。
嘗恨知音千古稀，那堪夫子九泉歸。
一聲鄰笛殘陽裏，酹酒空堂淚滿衣。
哭空寂寺玄上人
作者：錢起
朝代：唐

悽然雙樹下，垂淚遠公房。
燈續生前火，爐添沒後香。
陰堦明片雪，寒竹響空廊。
寂滅應爲樂，塵心徒自傷。
哭空寂寺玄上人
作者：錢起
朝代：唐

淒然雙樹下，垂淚遠公房。燈續生前火，爐添沒後香。陰階明片雪，寒竹響空廊。寂滅應為樂，塵心徒自傷。
哭辛霽
作者：錢起
朝代：唐

流水辭山花別枝，隨風一去絕還期。
昨夜故人泉下宿，今朝白髮鏡中垂。
音徽寂寂空成夢，容範朝朝無見時。
旦暮餘生幾息在，不應存沒未嘗悲。
哭辛霽
作者：錢起
朝代：唐

流水辭山花別枝，隨風一去絕還期。昨夜故人泉下宿，旦暮餘生幾息在，不應存沒未嘗悲。
喜李侍御拜郎官入省
作者：錢起
朝代：唐

粉署花驄入，丹霄紫誥垂。
直廬驚漏近，賜被覺霜移。
漢主前瑤席，穰侯許鳳池。
應憐後行鴈，空羨上林枝。
喜李侍禦拜郎官入省
作者：錢起
朝代：唐

粉署花驄入，丹霄紫誥垂。直廬驚漏近，賜被覺霜移。漢主前瑤席，穰侯許鳳池。應憐後行雁，空羨上林枝。
夏日陪史郎中宴杜郎中果園
作者：錢起
朝代：唐

何事重逢迎，春醪晚更清。
林端花自老，池上月初明。
路入仙郎次，烏連柱史名。
竹陰疎柰院，山翠傍蕪城。
引滿不辭醉，風來待曙更。
夏日陪史郎中宴杜郎中果園
作者：錢起
朝代：唐

何事重逢迎，春醪晚更清。林端花自老，池上月初明。路入仙郎次，烏連柱史名。竹陰疏柰院，山翠傍蕪城。引滿不辭醉，風來待曙更。
夕游覆釜山道士觀因登玄元廟
作者：錢起
朝代：唐

冥搜過物表，洞府次溪傍。已入瀛洲遠，誰言仙路長。
孤煙出深竹，道侶正焚香。鳴磬愛山靜，步虛宜夜涼。
仍同象帝廟，更上紫霞岡。霽月懸琪樹，明星映碧堂。
傾思丹灶術，願采玉芝芳。儻把浮丘袂，乘雲別舊鄉。
夕發箭場岩下作
作者：錢起
朝代：唐

行役不遑安，在幽機轉發。山谷無明晦，溪霞自興沒。
朝櫛杉下風，夕飲石上月。懿爾青雲士，垂纓朝鳳闕。
寧知采竹人，每食慚薇蕨。
夕發箭場巖下作
作者：錢起
朝代：唐

行役不遑安，在幽機轉發。
山谷無明晦，溪霞自興沒。
朝櫛杉下風，夕飲石上月。
懿爾青雲士，垂纓朝鳳闕。
寧知採竹人，每食慙薇蕨。
夕發箭場巖下作
作者：錢起
朝代：唐

行役不遑安，在幽機轉發。山谷無明晦，溪霞自興沒。朝櫛杉下風，夕飲石上月。懿爾青雲士，垂纓朝鳳闕。寧知採竹人，每食慚薇蕨。
夕遊覆釜山道士觀因登玄元廟
作者：錢起
朝代：唐

冥搜過物表，洞府次溪傍。已入瀛洲遠，誰言仙路長。孤煙出深竹，道侶正焚香。鳴磬愛山靜，步虛宜夜涼。仍同象帝廟，更上紫霞岡。霽月懸琪樹，明星映碧堂。傾思丹灶術，願採玉芝芳。儻把浮丘袂，乘雲別舊鄉。
夕遊覆釜山道士觀因登玄元廟
作者：錢起
朝代：唐

冥搜過物表，洞府次溪傍。
已入瀛洲遠，誰言仙路長。
孤煙出深竹，道侶正焚香。
鳴磬愛山靜，步虛宜夜涼。
仍同象帝廟，更上紫霞岡。
霽月懸琪樹，明星映碧堂。
傾思丹竈術，願采玉芝芳。
儻把浮丘袂，乘雲別舊鄉。
夜宿靈台寺寄郎士元
作者：錢起
朝代：唐

西日橫山含碧空，東方吐月滿禪宮。朝瞻雙頂青冥上，
萬里故人能尚爾，知君視聽我心同。
夜宿靈臺寺寄郎士元
作者：錢起
朝代：唐

西日橫山含碧空，東方吐月滿禪宮。
朝瞻雙頂青冥上，夜宿諸天色界中。
石潭倒獻蓮花水，塔院空聞松柏風。
萬里故人能尚爾，知君視聽我心同。
夜宿靈臺寺寄郎士元
作者：錢起
朝代：唐

西日橫山含碧空，東方吐月滿禪宮。朝瞻雙頂青冥上，萬裡故人能尚爾，知君視聽我心同。
夜泊鸚鵡洲
作者：錢起
朝代：唐

月照溪邊一罩蓬，夜聞清唱有微風。小樓深巷敲方響，水國人家在處同。
夜雨寄寇校書
作者：錢起
朝代：唐

秋館煙雨合，重城鐘漏深。佳期阻清夜，孤興發離心。燭影出綃幕，蟲聲連素琴。此時蓬閣友，應念昔同衾。
夢尋西山準上人
作者：錢起
朝代：唐

別處秋泉聲，至今猶在耳。何嘗夢魂去，不見雪山子。
新月隔林時，千峰翠微裏。言忘心更寂，跡滅雲自起。
覺來纓上塵，如洗功德水。
夢尋西山準上人
作者：錢起
朝代：唐

別處秋泉聲，至今猶在耳。何嘗夢魂去，不見雪山子。新月隔林時，千峰翠微裡。言忘心更寂，跡滅雲自起。覺來纓上塵，如洗功德水。
天門谷題孫逸人石壁
作者：錢起
朝代：唐

崖石亂流處，竹深斜照歸。主人臥磻石，心耳滌清暉。春雷近作解，空谷半芳菲。雲棟彩虹宿，藥圃蝴蝶飛。惡囂慕嘉遁，幾夜瞻少微。相見竟何說，忘情同息機。
天門谷題孫逸人石壁
作者：錢起
朝代：唐

崖石亂流處，竹深斜照歸。
主人臥磻石，心耳滌清暉。
春雷近作解，空谷半芳菲。
雲棟綵虹宿，藥圃蝴蝶飛。
惡囂慕嘉遯，幾夜瞻少微。
相見竟何說，忘情同息機。
太子李舍人城東別業
作者：錢起
朝代：唐

南山轉羣木，昏曉擁山翠。
小澤近龍居，清蒼常雨氣。
君家北原上，千金買勝事。
丹闕退朝廻，白雲迎賞至。
新晴村落外，處處煙景異。
片水明斷岸，餘霞入古寺。
東臯指歸翼，目盡有餘意。
太子李舍人城東別業
作者：錢起
朝代：唐

南山轉群木，昏曉擁山翠。小澤近龍居，清蒼常雨氣。君家北原上，千金買勝事。丹闕退朝回，白雲迎賞至。新晴村落外，處處煙景異。片水明斷岸，餘霞入古寺。東皋指歸翼，目盡有餘意。
太子李舍人城東別業與二三文友逃暑
作者：錢起
朝代：唐

下馬失炎暑，重門深綠篁。宮臣禮嘉客，林表開蘭堂。茲夕興難盡，澄罍照墨場。鮮風吹印綬，密坐皆馨香。美景惜文會，清吟遲羽觴。東林晚來好，目極趣何長。鳥道掛疏雨，人家殘夕陽。城隅擁歸騎，留醉戀瓊芳。
太子李舍人城東別業與二三文友逃暑
作者：錢起
朝代：唐

下馬失炎暑，重門深綠篁。
宮臣禮嘉客，林表開蘭堂。
茲夕興難盡，澄罍照墨塲。
鮮風吹印綬，密坐皆馨香。
美景惜文會，清吟遲羽觴。
東林晚來好，目極趣何長。
鳥道挂疎雨，人家殘夕陽。
城隅擁歸騎，留醉戀瓊芳。
失題
作者：錢起
朝代：唐

胡風迎馬首，漢月學蛾眉。
久戍人將老，長征馬不肥。
奉使採箭簳竹穀中晨興赴嶺
作者：錢起
朝代：唐

孤客倦夜坐，聞猿乘早發。背溪已斜漢，登棧尚殘月。重峰轉森爽，幽步更超越。雲木聳鶴巢，風蘿掃虎穴。人群徒自遠，世役終難歇。入山非買山，採竹異採蕨。誰見子牟意，悁勞書魏闕。
奉使採箭簳竹谷中晨興赴嶺
作者：錢起
朝代：唐

孤客倦夜坐，聞猨乘早發。
背溪已斜漢，登棧尚殘月。
重峰轉森爽，幽步更超越。
雲木聳鶴巢，風蘿掃虎穴。
人羣從自遠，世役終難歇。
入山非買山，采竹異采蕨。
誰見子牟意，悁勞書魏闕。
奉使采箭簳竹穀中晨興赴嶺
作者：錢起
朝代：唐

孤客倦夜坐，聞猿乘早發。背溪已斜漢，登棧尚殘月。
重峰轉森爽，幽步更超越。雲木聳鶴巢，風蘿掃虎穴。
人群徒自遠，世役終難歇。入山非買山，采竹異采蕨。
誰見子牟意，悁勞書魏闕。
奉和中書常舍人晚秋集賢院即事寄徐薛二侍御
作者：錢起
朝代：唐

文星垂太虛，辭伯綜羣書。
彩筆下鴛掖，褒衣來石渠。
典墳探奧旨，造化覩權輿。
述聖魯宣父，通經漢仲舒。
窗明宜縹帶，地肅近丹除。
清晝刪詩暇，高秋作賦初。
露盤侵漢聳，宮柳度鵶疎。
靜對連雲閣，晴聞過闕車。
舊僚云出矣，晚歲復何如。
海嶠瞻歸路，江城夢直廬。
含毫思兩鳳，望遠寄雙魚。
定笑巴歌拙，還參麗曲餘。
奉和中書常舍人晚秋集賢院即事寄徐薛二侍禦
作者：錢起
朝代：唐

文星垂太虛，辭伯綜群書。彩筆下鴛掖，褒衣來石渠。典墳探奧旨，造化睹權輿。述聖魯宣父，通經漢仲舒。窗明宜縹帶，地肅近丹除。清晝刪詩暇，高秋作賦初。露盤侵漢聳，宮柳度鴉疏。靜對連雲閣，晴聞過闕車。舊僚雲出矣，晚歲複何如。海嶠瞻歸路，江城夢直廬。含毫思兩鳳，望遠寄雙魚。定笑巴歌拙，還參麗曲餘。
奉和宣城張太守南亭秋夕懷友
作者：錢起
朝代：唐

池館蟪蛄聲，梧桐秋露晴。月臨朱戟靜，河近畫樓明。卷幔浮涼入，聞鐘永夜清。片雲懸曙鬥，數雁過秋城。羽扇揚風暇，瑤琴悵別情。江山飛麗藻，謝脁讓前名。
奉和宣城張太守南亭秋夕懷友
作者：錢起
朝代：唐

池館蟪蛄聲，梧桐秋露晴。
月臨朱戟靜，河近畫樓明。
捲幔浮涼入，聞鐘永夜清。
片雲懸曙斗，數雁過秋城。
羽扇揚風暇，瑤琴悵別情。
江山飛麗藻，謝朓讓前名。
奉和張荆州巡農晚望
作者：錢起
朝代：唐

太清霽雲雷，陽春陶物象。
明牧行春令，仁風助昇長。
時和俗勤業，播殖農厥壤。
陰陰桑陌連，漠漠水田廣。
郡中忽無事，方外還獨往。
日暮駐歸軒，湖山有佳賞。
宣城傳逸韻，千載誰此響。
奉和張荊州巡農晚望
作者：錢起
朝代：唐

太清霽雲雷，陽春陶物象。明牧行春令，仁風助升長。時和俗勤業，播殖農厥壤。陰陰桑陌連，漠漠水田廣。郡中忽無事，方外還獨往。日暮駐歸軒，湖山有佳賞。宣城傳逸韻，千載誰此響。
奉和杜相公移長興宅奉呈元相公
作者：錢起
朝代：唐

守貴常思儉，平津此意深。
能卑丞相宅，何謝故人心。
種蕙初抽帶，移篁不改陰。
院梅朝助鼎，池鳳夕歸林。
覺路經中得，滄州夢裏尋。
道高仍濟代，恩重豈投簪。
報國誰知己，推賢共作霖。
興來文雅振，清韻擲雙金。
奉和杜相公移長興宅，奉呈元相公
作者：錢起
朝代：唐

守貴常思儉，平津此意深。能卑丞相宅，何謝故人心。
種蕙初抽帶，移篁不改陰。院梅朝助鼎，池鳳夕歸林。
覺路經中得，滄洲夢裏尋。道高仍濟代，恩重豈投簪。
報國誰知己，推賢共作霖。興來文雅振，清韻擲雙金。
奉和杜相公移長興宅，奉呈元相公
作者：錢起
朝代：唐

守貴常思儉，平津此意深。能卑丞相宅，何謝故人心。種蕙初抽帶，移篁不改陰。院梅朝助鼎，池鳳夕歸林。覺路經中得，滄洲夢裡尋。道高仍濟代，恩重豈投簪。報國誰知己，推賢共作霖。興來文雅振，清韻擲雙金。
奉和王相公秋日戲贈元校書
作者：錢起
朝代：唐

才妙心仍遠，名疎跡可追。
清秋聞禮暇，新雨到山時。
勝事唯愁盡，幽尋不厭遲。
弄雲憐鶴去，隔水許僧期。
賢相敦高躅，雕龍憶所思。
芙蓉洗清露，願比謝公詩。
奉和王相公秋日戲贈元校書
作者：錢起
朝代：唐

才妙心仍遠，名疏跡可追。清秋聞禮暇，新雨到山時。勝事唯愁盡，幽尋不厭遲。弄雲憐鶴去，隔水許僧期。賢相敦高躅，雕龍憶所思。芙蓉洗清露，願比謝公詩。
奉和聖制登朝元閣
作者：錢起
朝代：唐

六合紆玄覽，重軒啟上清。石林飛棟出，霞頂泰階平。
拂曙鑾輿上，晞陽瑞雪晴。翠微回日馭，丹巘駐天行。
禦氣升銀漢，垂衣俯錦城。山通玉苑迥，河抱紫關明。
感物幹文動，凝神道化成。周王陟喬嶽，列辟讓英聲。